Усмивка: Март 2010\n"Усмивко" - талисман на групата\nОтдавна имаме това усмихнато слънчогледово човече в групата - подари ни го майката на Калоян преди време. Общо взето това усмихнато слънчогледено човече не е било лишено от внимание, защото наистина радваше всички с тази усмивка. Но сега вече след като и името на групата ни е "усмивка", някак си спонтанно се породи идеята да си го наречем за талисман. Попитахме децата как да го кръстим и получихме очаквания от нас отговор - "Усмивко". И така - запознайте се с УСМИВКО! Той вече има задача - да наблюдава дали всичко е наред - има ли намръщени деца, послушни ли са, държат ли се прилично......Усмивко е част от група "Усмивка".......\nПубликувано от ЦВЕТНИ ФАНТАЗИИ в 13:16 ч. Няма коментари:\nВ народното съзнание Лазаровден и Цветница са празници, носещи полъха на пролетта и уханието на цветята. Всяка година те предшестват седмицата преди Възкресението като Лазаровден винаги се отбелязва в събота, а Цветница в неделя. У нас тези празници са едни от най-обичаните християнски празници, които народът ни свързва със здравето и дълголетието, благоденствието и плодородието.\nПо народен обичай на Лазаровден младите момичета изпълняват народния обичай лазаруване, за да се задомят. Те берат цветя и върбови клонки, с които да украсят вратите на домовете си на следващия ден – Цветница\nТози празник минава под знака на младостта и на разцъфналата пролет. Това е празникът на труда и трудолюбивите българи.\nПо стар обичай рано сутрин тръгват момите, нагиздени с пъстри премени и венци на главите, за да благославят труда на работливите стопани, пеят за нивите, за къщите, за домашните животни, на девойките - за хубост, на момците - за храброст и ловкост.\nСрещу техните песни, игри и благословии, всяка стопанка на къща ги дарява с яйца – символ на живота. Накрая на деня, момите пускали венците по реката – дар за славянската богиня Лада, която е закрилница на семейството и любовта.\nНародът нарича празника Цветница или Връбница, Цветна неделя, Вая, Кукленден. Цветница е празникът на цветята и цъфтежа. Имен ден празнуват всички, носещи имена на цветя, растения, храсти и дървета: Камелия, Цена, Цено, Цветан, Върбан, Върбинка, Виолета, Здравко, Здравка, Лилия, Латинка, Теменуга, Теменужка, Цвета, Цветан, Цветанка, Цветелина, Ясен, Явор.\nЧестит празник на всички с цветни имена!\nЗа да почетем тези светли пролетни празници, с малките усмивчици от група Усмивка поговорихме и беседвахме за тях, пяхме песнички и с радост изработихме актуалните за тези празници кошнички за яйца и венчета от цветя за момичетата. - / Момчетата останаха малко разочаровани и на по заден план, че за тях нямаше венчета с цветя, но... поверията са такива и спазваме традицията. За тях останаха само кошничките....\nИма чуден, чуден ден\nна цветята отреден.\nНего всички го обичат\nЦветница го те наричат.\nСеднала в градинка\nГледа тя цветята,\nмилва им листата.\nВсички с цветни имена\nда започват веселба.\nПубликувано от ЦВЕТНИ ФАНТАЗИИ в 3:54 ч. Няма коментари:\nГоляма веселба с театър "Веселушко"\nДнес в ЦДГ 32 "Светлина" гостува театър "Веселушко". Децата преживяха незабравими емоции с шоу-спектакъла с озвучителна техника, в който те самите бяха главните герои. Игрите, фокусите и прекрасните авторски песни повдигнаха градуса на емоциите и надяваме се, останаха доволни и удовлетворени. Наистина се забавлявахме страшно много /ние, персонала, също/ и децата преживяха весели и забавни моменти и много У С М И В К И с това шоу.\nЕто някои набързо щракнати снимки, за качеството на които се извиняваме - все пак не сме професионални фотографи.\nПубликувано от ЦВЕТНИ ФАНТАЗИИ в 12:01 ч. Няма коментари:\nПОЗДРАВ КЪМ ВСИЧКИ ПОСЕТИТЕЛИ И ПОЧИТАТЕЛИ на група "Усмивка"\nПоздравяваме всички наши приятели - почитатели, посетители и последователи на блога на група "Усмивка" с тази прекрасна песен, станала наша любима. С удоволствие я слушаме, дано и на вас ви хареса!\nКолева и Матеева\nПубликувано от ЦВЕТНИ ФАНТАЗИИ в 15:35 ч. 2 коментара:\nЗНАЕТЕ ЛИ, ЧЕ .......\nПървият петък на октомври е запазен за инициативата "Направи нещо мило - накарай някого да се усмихне"\nСветът чества Деня на усмивката. От 1999 година първият петък на октомври е запазен за инициативата „Направи нещо мило – накарай някого да се усмихне”. Популярното усмихнато жълто личице е създадено от американския график Харви Бел през 1963 година. За тази рекламна кампания, поръчана от застрахователно дружество, Харви Бел е получил само 45 долара. Това е единственото възнаграждение, получено от художника за създаването на един от популярните символи в света.\nПразникът на усмивката за първи път се отбеляза в американския град Уорчестър, щата Масачузетс. Хиляди ученици от този град изготвят картички с усмихнатото лице, които изпращат на болници и клиники. Това се превръща в национално и международно водещо събитие на новинарските потоци, съобщават от фондацията Worldsmileday.\nФондацията е внесла прокламация в американския конгрес и предложението за определяне на празника като официален вече е включено в дневния ред.\nПубликувано от ЦВЕТНИ ФАНТАЗИИ в 14:52 ч. Няма коментари:\nРЕЦЕПТА ЗА УСМИВКИ\nКак се прави усмивка чудесна-\nето ви рецепта съвсем лесна.\nНай-напред вземете супена лъжица мед,\nразреждате го с кафяна лъжичка изворна вода,\nнарязвате два слънчеви лъча\nи слагате три капки за аромат от ябълков цвят'\nБъркате минута без да спрете.\nС тази смес устните си намажете.\nКойто ви види няма да се намуси.\nИ дори без да я вкуси ще възкликне:\n"Ех че усмивка сладка!"\nКак е разбрал това е загадка.\nПубликувано от ЦВЕТНИ ФАНТАЗИИ в 14:51 ч. Няма коментари:\nТова сме ние - малките чаровни усмивчици от група "Усмивка" - ЦДГ 32 Чепинци\nПубликувано от ЦВЕТНИ ФАНТАЗИИ в 13:56 ч. 3 коментара:\nУсмивката е най-красивото творение на природата. Чудели ли сте се защо няма грозни булки? Или защо малките деца са “сладки”? Много е просто – защото са усмихнати!\nУсмивката е най-силното оръжие, известно на човека! Опитайте! Усмихнете се на някой, който идва с цел да ви обиди или нарани! Обикновено той бива толкова смаян от тази реакция, че забравя защо е дошъл! Често съм чувала да казват: “Брой до 20 и тогава реагирай!” Аз бих добавила: “Усмихвай се, докато броиш до 20!” Така противникът ви ще бъде най-малкото озадачен, също и леко обезоръжен, а това е част от победата!\nСъбуждайте се с усмивка! Това е лесно изпълнимо! Още като дете пробвах дали е вярно твърдението на татко “Последната заспала мисъл се събужда първа!” и установих, че ДА. Между другото, тази “тактика” ми помагаше да не забравям тетрадки, бележник или пособия на сутринта . Ако, докато заспивате, си мислите за нещо приятно и красиво, то неминуемо на другата сутрин усмивката ще е на устните ви и ще ви чака!\nИ не ми обяснявайте как живота ни е сложен, труден и забързан и няма време човек дори да се усмихне, защото изобщо не е така!!!\nВинаги има време за усмивка! Просто опитайте! Отговаряйте на телефона с усмивка! Човекът отсреща ще я види в гласа ви и ще му стане приятно! Така вече сте свършили 1/3 от работата, която имате да вършите с него! А ако е близък – още по-добре! Мислете за близките си с усмивка, без значение дали са добри или лоши, дали са ви обидили току-що или възнамеряват да ви зарадват.\nУсмивката е безценна! Тя помага на хората да бъдат по-добри! Но помага най-вече на тези, които се усмихват! В една популярна песен се пееше: ” …Усмивката! Със свойта нишка лека, човека тя привързва към човека!…” Така, че … Усмихвайте се и денят ви ще бъде светъл и зареден с положителни емоции!\nПубликувано от ЦВЕТНИ ФАНТАЗИИ в 12:52 ч. Няма коментари:\nВСИЧКО ЗА УСМИВКАТА.......\nИ МАЛКО ЗАКАЧЛИВА\nС ОЧИ ИЛИ СЪС УСТНИ\nКРАСИ ЧОВЕКА ТЯ ,\nПРОГОНВА ТЪЖНИ МИСЛИ,\nИ ПРОПУСК Е ВЪЛШЕБЕН\nЗА ВСЯКОЯ ВРАТА.\nЕДИН СЪВЕТ ОТ МЕНЕ:\nС УСМИВКА НА УСТА\nТИ ИМАШ ЛЕК ЦЕЛЕБЕН\nЗА СВОЯТА ДУША.\nТЯ СИЛА МОЩНА ИМА,\nНЕДЕЙ ЗАБРАВЯ ТИ,\nЖИВОТА ТЪЖЕН, СКУЧЕН\nЗА МИГ ДА ПРОМЕНИ.\nКОГАТО СЪС УСМИВКА\nЗАПОЧВА ТИ ДЕНЯ\nКЪСМЕТ, СПОЛУКА, БОДРОСТ\nТЕ ХВАЩАТ ЗА РЪКА.\nИ ТЕ ПОВЕЖДАТ НЕЖНО\nКАТ РУЧЕЙНА ВОДА\nА САМО СВОБОДА.\nЗАРЕЖДА ТЕ СЪС СВЕЖЕСТ\nНАВЯВА ПОЛЪХ НОВ\nИ ДАВА ТИ НАДЕЖДА\nИ ВЯРА И ЛЮБОВ.\nС УСМИВКА ПРЕЗ ЖИВОТА\nПО- ЛЕСНО СЕ ВЪРВИ\nТРЕВОГИ И НЕВОЛИ\nРАЗБЯГВАТ СЕ ВСТРАНИ.\nКОГАТО СЕ НАУЧИШ\nИ ТИ КАТО ДЕТЕ\nНА ВСИЧКО ДА СЕ РАДВАШ\nПОНИКВАТ ТИ КРИЛЕ,\nС КОИТО СМЕЛО МОЖЕШ\nНАПРЕД ДА ПОЛЕТИШ\nИ ТЕЗИ ЧУВСТВА СВЕЖИ\nНА ДРУГИ ДА ДАРИШ.\nПОГЛЕДНЕШ КЪМ СВЕТА\nТОЙ В МИГ СЕ ПРЕТВОРЯВА\nИ СТАВАТ ЧУДЕСА.\nТОЙ С БАГРИ СЕ ИЗПЪСТРЯ\nСЪС МУЗИКА, ЛЪЧИ\nИ ЩЕДРО ТОЙ ГИ ПРЪСКА\nНА ВСИЧКИТЕ СТРАНИ.\nНЕ СВАЛЯЙ НИВГА ВЕЧЕ\nОТ СВОЕТО ЛИЦЕ!\nИ С МНОГО ОБИЧ, НЕЖНО\nТИ МЯСТО ОТРЕДИ Й-\nЗАВИНАГИ ДА ТОПЛИ\nТЯ ТВОЕТО СЪРЦЕ!\nУСМИВКАТА - ПЕСЕН НА "ТРАМВАЙ НОМЕР 5"-\nпоздрав за всички вас, които сте с нас!\nПубликувано от ЦВЕТНИ ФАНТАЗИИ в 2:31 ч. Няма коментари:\nАко сте от онези хора, които майките мразят заради твърдението им, че всички новородени изглеждат като старци в умален вид, то поне за бебето Козирог може по-спокойно да изкажете подобно мнение. В този случай майките няма да се опълчат яростно срещу вас. Мъничките Козирози действително наподобяват Миниатюрни столетници. Те изглеждат стари на младини и млади на старини.\nДребничкото сбръчкано като сушена слива личице в бебешка количка един ден ще се изглади и Козирогът ще има кожа като на праскова дълго след като неговите връстници се съсухрят Навярно това има нещо общо с факта, че се ражда през януари, когато едната година си отива, а другата настъпва. Странното превъплъщение напомня за стареца с неговото набраздено от грижи лице, застанал редом до новогодишното бебе със свежо, ухаещо на сапун личице.\nАко имате дете Козирог, ще забележите тази нарушена последователност много скоро. Още от ранно детство вашето дете Козирог ще ви смущава с необикновената си зрялост. Ако му кажете нещо закачливо и глезено, като например: Да даде ли мама на бебчо да папка бонче?, то ще ви измери с такъв сериозен поглед, сякаш се чуди как може да сте толкова глупава. За един средно интелигентен родител едва ли са нужни много такива погледи, за да се откаже да говори с детето си на бебешки език.\nВ юношеските години Козирозите имат определени вкусове, на които държат, но не желаят да вдигат шум, за да ги изразят. Вашето дете няма да изпадне в ярост и да преобърне супата си, но ясно ще ви даде да разберете, че нещо не му харесва. Една майка може да усеща смътно, че губи контрол над малкия Козирог, но ще и е трудно да установи истинската причина за упорството му. Това дете я кара да се чувствада, кара а да се чувства глупава и непоследователна. Нека си го кажем открито чувства се така, сякаш тя е детето, а не родителят.\nДетето Козирог не е от онези, които лесно се отказват от нещо или бързо се прилъгват. Ще пълзи или щъпурка устремено към мястото, което иска да стигне. Имате чувството, че докато сте му сменяли пелените, в малката му главичка се е родил план, който в момента то изпълнява Ако не друго, поне е съвсем категорично в намеренията си и не се смущава да изрази своите желания. На вас това ви е напълно ясно. То просто ще очаква отговора ви. Ами ако кажете не? Стига да не е нещо особено важно, детето вероятно ще приеме разочарованието без сцени и сълзи. А ако е решило на всяка цена да постигне желанието си, ще го постигне по всякакъв начин. Вашето не, едва ли ще го разколебае. То няма да се бори срещу вас, просто ще пренебрегне решението ви и ще печели време докато накрая ви изтощи и вие се предадете.\nРастейки, детето Козирог ще започне да организира живота си в строг режим. Ще си подрежда прилежно играчките и ще се дразни, ако му ги размествате. Ако е типично сатурново дете, то лесно ще се приучи да сяда на гърненцето и да яде в определени часове не е нужно да го прилъгвате с разни хитрости. От най-ранна възраст тези момченца и момиченца предпочитат семейната среда. С удоволствие ще отидат на разходка с мама и татко или ще си останат у дома и ще слушат разговорите на възрастните, вместо да палуват на улицата с връстниците си. Те рядко участват в лудориите на кварталната банда. Вероятно ще имат няколко добри приятелчета и един най-близък приятел или приятелка, с когото да споделят тайните си.\nЗа младия Козирог училището няма да представлява бойно поле. Той ще се справя лесно с уроците, освен асцедентът му е конфликтен или Луната е в неблагоприятна позиция при раждането му. Щом се върне в къщи, ще си окачи палтото и незабавно ще седне да си научи за другия ден. Ако е истински Козирог, преди да се отдаде на безгрижни игри, ще гледа да си напише домашните.\nКогато вече е готов за развлечения, формата на игра често ще е да се преструва на възрастен. Момиченцата обичат да обличат роклите на майките си. Ето например то ще ви предложи: Ти ще си детето, а аз майката, при което ще почувствате известно неудобство, като видите колко убедително се държи в тази разменена роля. Няма да ви е много забавно, ако трябва да седите в кошарката и да гукате, докато малката ви дъщеря, надянала на нослето си огромни очила, обула обувките ви с токчета и сложила на вратлето си перлите ви, гледа важно, важно и казва твърдо: Мирувай или ще те сложа да спиш, без да вечеряш. Струва ми се, че ще побързате да прекратите тази игра или тя, току-виж, наистина ви сложила да спите. Малките Козлета често си играят на майки и бащи с домашните си животни и се вживяват в тази си роля. Момченцата обичат да си представят, че са учители, доктори, началници на железниците или татковци. Когато малкият ви син облече балтона на баща си и захапе лулата му, едва ще се въздържите да не му поръчате да отскочи с колата до супермаркета за яйца, докато не ви дойде на ума, че освен тротинетката друго не може да кара, а и от нея често пада и ожулва коленете. Децата Козирози обичат също така да рисуват моливи и водни бои и да слушат музика, но едва ли ще си губят времето с безцелни игри. Често се оказват изцяло погълнати от някакво практическо занимание. Резултатът може да е красива, макар и недостатъчно дебела кухненска ръкавица или малко разкривена кутия за моливи, но ще е нещо с полезно предназначение. Трябва да ги насърчавате да играят на открито, защото те не търсят слънцето и въздуха с особен ентусиазъм, макар, че се нуждаят от тях, за да им издухва от главичките мрачните сатурнови паяжинки.\nНа учителите им е приятно да обучават децата Козирози, макар, че понякога губят търпение от тяхното бавно, но упорито заучаване на материала. И все пак рядко се оплакват от несериозна мечтателност или небрежност към учението. След като са усвоили основата, тези младежи напредват успешно в науката. Те не схващат особено бързо и не се нареждат сред блестящите ученици, ала са задълбочени и се концентрират. Сатурновата дарба за съсредоточаване е ценна от нея идват награди и високи бележки.\nКогато вашето дете Козирог донесе бележник, където в графата Поведение пише Послушен, ученолюбив и сериозен, но по-нататък е отбелязано, че отказва да участва в училищни дискусии, рецитали, проявява плахост, липсва му самоувереност и не е общителен, вие ще се обезпокоите, че сте отгледали един саможив книжен плъх, едно безнадеждно антисоциално същество. Но ето че някой ден ще ви каже мимоходом, че на другата сутрин трябва да е рано в училище, за да води проверката. Защо ти ще водиш проверката?, питате вие. Отговорът ще ви смае:Защото съм председател на класа. А когато възкликнете Но защо не си ни казал досега?, той ще отвърне скромноО, нима е толкова важно! Но ще се изчерви от доволство. Това държание ще е характерно за целият му живот нататък. На вид по-муден от останалите, набеден в необщителност и дори за черна овца, накрая неминуемо ще го видите застанал начело, тъй като вроденото му чувство за отговорност вдъхва доверие у всички. На Козирозите възлагат да охраняват съкровища и да водят протоколи, докато шумните компаньони мечтаят и се развличат. Него не го блазнят мечти и развлечения. Той търси единствено уважение и авторитет.\nСлучва се някой малък Козирог да налага на приятелчетата или по-малките братя и сестри упоритата си воля, което понякога може да прерасне в детска жестокост, но много по-обичайно е децата Козирози да се подчиняват на околните, чийто зодии са по-властни. Често възникват ситуации, когато братята и сестрите им ги командват, и у вас може да се породи опасение, че към тях се проявява несправедливост. Не се тревожете! Козирогът умее да си защитава интересите. Познавам едно момиченце Козирог, което изцяло се подчинява на по-голямата си и по-агресивна сестра Стрелец. То изпълнява командите на огнената личност с търпението на земните зодии, никога не възразява и не спори. Но ако по-голямата сестра прекали със заповедите, току-виж изчезнали обувките и, четката и за коса или любимият и пуловер. След време те ще се намерят, но така и никой от семейството няма да узнае как и къде са били потънали. Сестрата команджийка вече се държи по-внимателно. Не подценявайте сатурновия инстинкт за самосъхранение. И така, резултатът е изравнен.\nМалките Козлета са стеснителни пред другия пол, но интересът им към него е силен. Ще чуете забележки като Момчетата са пъзльовци или Момичетата са подлярки, но наближи ли Денят на благодарността, те стават все по-развълнувани и изпращат десетки картички, подписани Познай от кого. По отношение на романтичните изживявания пубертетът може да бъде мъчителен. Ще имат нужда от внимателни напътствия и насърчение, когато започнат любовните срещи.\nЩастие е да си родител на момиче или момче, родено през януари. С много малки изключения е дар божи. Стига да не го предизвикате с прекалена неделикатност /тогава ще ми накара да се опомните с някоя остра реплика или студен тон/, детето Козирог е мека душичка като бухтите, които са му втръснали. Ако чуе, че не ви стигат няколко лева да платите наема, с готовност ще ви даде от касичката си. Учтиво е с по-възрастните и ще се вслушва в думите им, без изрично да изискват това от него, освен в редките случаи, когато се заинати. То ще върши и най-черната работа, ще е сериозно загрижено за бъдещето си, макар и често да трябва да му напомняте да си мие ушите. Ще е привързано към дом и семейство с всеотдайност и рядко ще се чудите къде е. Повечето време ще е около вас за него това е удоволствие. Има си своите светли, солидни и практични мечти. Не де безпокойте, ако се присмее на Спящата красавица или Снежанка. Когато остареете и косите ви посивеят, а безразсъдството на младото поколение ви кара да се чувствате самотни и объркани, вашият син или дъщеря Козирог най-искрено ще почетат мъдростта на годините ви. Най-чистосърдечно ще ви канят да им гостувате или пък да живеете с тях. Сякаш младежът Козирог казва на целият свят този път не е игра : Добре, сега аз ще съм майката /или бащата/ , а ти ще си детето. Ти ме отгледа с любов. Сега аз ще се грижа за теб. Това не е приказка а Ханс Кристиян Андерсен едва ли би измислил по-щастлив край.\nКакто се е разпоредила орисницата, бебетата от мъжки пол се обличат в светлосиньо, а тези от женски в розово. Но ако бебчето е родено през февруари, обличайте го от глава до пети в цвят електрик, без да обръщате внимание на поверието.Детето ви е съставено от уранов материал и ще ви се наложи да го гоните в утрешния ден, накъдето все бяга.\nТо е вибриращо, чувствително, упорито, независимо съчетание от изобретателност и електрични импулси. Дори да има асцедент Телец, характерен с известна мудност и предпазливост, умствените му процеси ще протичат скоростно като уранова светкавица.Мислите му ще вибрират като високочестотни радиосигнали, а с годините ще почувствате, че вие самите започвате да сигнализирате SOS.\nВсички майки и бащи смятат, че тяхното дете е по-способно различно и неповторимо в сравнение с останалите. Но тук се срещаме с по-специален случай. Мнозина родители на малък Водолей се чудят дали да не го изпратят на фермата, та да не плаши съседите, или пък да пуснат слух, че един ден той ще спечели наградата Пулицър. Кое решение да изберете? Изправени сте пред проблем. И то сериозен. Работата с Пулицър може и да стане, но моят съвет е да опитате изхода с фермата за няколко лета и да бъдете нащрек. Наблюдавайте. Изчаквайте. Това дете е способно да изобрети нов вид плуг или да изяде ушите на цялото домакинство. Зависи. При Водолеите нищо не се знае.\nПознавам една нюйоркска майка, която нарече сина си, роден под знака на Уран, Чудото на Бронкс и уреди въпроса. Във всеки случай роднините и съседите са озадачени също колкото и тя. На никого не му е ясно дали този прякор означава, че момченцето е с три глави или че му е писана световна известност. Оказа се, че то е чудесен баскетболист и мнозина решиха , че по тази причина му викат така. Не би трябвало да отсъждат тъй прибързано. Историята все още не е приключила. В момента той разпределя свободното си време между няколко занимания композира партитурата за мюзикъл, който може да иде на Бродуей или в кошчето за боклук, участва в детективски филми като епизодичен герой и се появява в разни телевизионни реклами/ От ония, в които търсят типажи, наподобяващи марсианци, за да се приземят с летящата си чиния на разпродажба на автомобили/ Той междувременно работи върху едно изобретение в стаята си / като не забравя да хвърля по едно око на новата телевизионна пиеса и да похапва сандвичи с кисели краставички/, но тъй като го пази в тайна от всички, не мога да ви ориентирам за какво става дума. Твърде живо се интересува от часовници и будилници, тъй че може да работи върху машината на времето/нещо, което интригува мнозина Водолеи/. Е, ще видим. Не сме се разбързали. Повечето Водолеи се изтръгват от оковите и започват да разпръскват електрически искри от гениалност пред тръпнещият от нетърпение свят едва след като прехвърлят петдесетте. Всичкото това бавене не се отразява твърде добре на нервите. То се знае, има и доста на брой вундеркинди от зодия Водолей, но сега нашата грижа е да разгадаем обикновеният малък Водолей.\nВ крайна може да иде на работа във ФБР или да се заеме с професията на частен детектив /защото обожава да разкрива загадки/ и да се превърне в обикновен, разумен, консервативен гражданин. /Не искам да ви стряскам, но това е все пак една вероятност/. Нека по-добре се съсредоточим върху крехката му възраст. Така ще имате някаква възможност, макар и спорна, да поведете тая уранова ракета в някаква посока.\nДодето зрелостта не посмекчи урановите влияния и обществото не формира , него по-конвенционални възгледи, юношата Водолей ще се противопоставя на всичко. Мигновената реакция на някоя заповед или дори внимателно предложение често е категоричен отказ.Но оставете му време да поразсъждава и ще се изненадате колко често крайната му реакция ще бъде разумна. Установил е сам, без ничия помощ, че отговорът е правилен и приемлив.\nТези момчета и момичета външно могат да са спокойни и мило покорни, но само да духне северният вятър, и са готови да тръгнат на зиг-заг. От тях очаквайте всичко. Непредсказуемо в поведението си, но обичливо и често забавно, детето Водолей ще ви притеснява с това, че е същинска въртяща се перка. Използвах точно това сравнение, защото знакът Водолей и планетата Уран управляват въздухоплаването, самолетите , Чарлз Линдбърг и тям подобни неща. И все пак тези юноши са дотолкова изпълнени с противоречия, че вместо по природа да ги тегли към летенето, много от тях изпитват страх от самолети и асансьори. Не е лесно насочвани или вкарвани в някакви релси. Те нямат идея накъде отиват, но имат доста определена представа как ще стигнат до там.\nГоляма е отговорността при отглеждането и обучението на тези природни чудеса. Техният ум съчетава насочена практичност с остра проницателност и желязна логика. А тази смесица може да доведе до конфузни ситуации. Така например малкият ви Водолей ще запита най-добрата ви приятелка защо си е правила козметична операция на лицето /това е вярно/ или ще зададе въпрос на чичо си защо е излъгал за своите доходи пред данъчните власти / и това е вярно/.\nТези деца обичат да правят услуги на приятелите си. Купете на вашето февруарско мъниче нови ботушки и то вероятно ще иска да ги обуе още първият ден за да стъпче снега, та да могат децата да се пързалят със шейните си.\nБъдете подготвени, че детето ви от тази зодия ще си има единствена мечта додето не дойде следващата, също единствена. За момичето, тя вероятно ще бъде примабалерина, напълно отдадена на изкуството си, с което ще засенчи Павлова, желание да стане първата жена президент или намерение да тръгне по стъпките на мадам Кюри. Момчето ще вижда себе си като океанограф, ихтиолог, археолог или пилот на изтребител. По-обичайните професии като медицинска сестра, чиновник, магазинер или банкер са твърде тривиални за фантазията на децата Водолей. В последствие могат да се спрат на някоя от тях, но ще скътат някогашната мечта в сърцето си и никога няма да я забравят. Звучи като фантасмагория, но понякога Водолеите могат да предизвикат нещо да се случи просто като се концентрират върху него и се отдадат на очакване.\nНикога няма да сте наясно каква изненада ви се готви за другия ден. Това дете сигурно няма да иска да си седи вътре, когато вали дъжд. То ще хуква навън, грабнало една от скъпите ви сребърни лъжички, да копае канавка, тъй че дъждът да не отмие хълмчето зад къщата.\nСпомнете си старата детска песничка Мечката отиде отвъд бялото на планината да види какво има там. Ала нямаше какво да види, а само другия планински склон.Вашето дете Водолей ще има по-добра сполука. То все ще намери нещо там. Може да е гърне със злато или просто нова порода кълвач, но нито една от експедициите му няма да остане безплодна.\nПрескочих бебешкия период, защото тези деца никога не са бебета. Те се раждат направо възрастни. Но някои от тях минават през стадия на прохождането и няма да е зле за това време да си купите куче, обучено да води слепец. Дръжте кучето додето урановото човече не навърши десет години. При всяко излизане го дебне някаква злополука Както си плува на облака, ще рече да скочи на улицата и ще нацели я телеграфен стълб, я пощенска кутия. Със своята разсеяност Водолеите си докарват изкълчени глезени, фрактури и гнева на учителите . Ще бъдете разкъсвана между чувството на гордост, когато ви съобщят в училище, че той или тя има заложби на гений, и чувството на срам, когато получите бележка, гласяща:Оливър никак не внимава в час. По цял ден гледа през прозореца и си играе с часовника или Гъртруд просто не желае да се съсредоточи. Вместо да учи, постоянно си извива стъпалата, обути в тия глупави, балетни пантофки. Ако се заемете да наставлявате Оливър и Гъртруд, те само отегчено ще вдигнат рамене. За какво е всичкият този шум? Той се е опитвал да установи влиянието на лятното слънце стоене върху гринуичкото време, а тя се е чудила какво ли е това, дето превръща гъсеницата в пеперуда. Според тях всичко е абсолютно логично. Ама че е ограничено това училище! Нищо чудно и да са на прав път, само че не е това векът, в който могат да го докажат.\nУчителите често се оплакват, че детето Водолей отказва да обясни в каква последователност е достигнало до блестящото решение на сложната математическа задача, преди още тя да е обяснена на дъската. Има си солидна и разумна причина за това. Неговата уранова интуиция, действаща през невидими радиовълни, го е превела през отделните етапи толкова бързо, че то просто не може да си ги спомни. Почти всички деца Водолеи изглежда са били на опашката, когато господ е раздавал памет. Те често си забравят адреса, по някой път, не дай боже, и фамилията, а това дето забравят по кое време да се приберат у дома, за тях е нещо редовно. Вашето управлявано от Уран дете с блестящ ум /най-често това наистина е така/ трябва да бъде научено, че не е достатъчно просто да бъде жив компютър. Нужно му е да осъзнае колко е важно мислите да се организират в логически порядък. В противен случай потенциалният гений, философ, инженер, учен, лекар, адвокат, градинар или таксиметров шофьор може да се превърне чисто и просто в ексцентрик, разхвърлял се в няколко посоки едновременно и в крайна сметка попадащ в орбитата на интересни, но не особено доходоносни кръгове.\nНасърчавайте го да участва във физически дейности, иначе може да го обхване инерция и да пропилява дните си в празни мечтания. Едва ли не пожар трябва да стане, та децата Водолеи да се размърдат, макар, че някои от тях много обичат спорта. Умствените им процеси чупят всички рекорди за скорост, но телом се движат мудно, поне вкъщи. Някои от тях проявяват инстинктивно влечение към птиците, дърветата, природата и морския бряг. Те винаги ще предпочетат своите собствени независими открития пред всякакви организирани дейности. Бъдете нащрек да не свикнат да казват за много неща Не мога с цел да се отърват от отговорност. Ако му позволите, детето Водолеи може да поеме линията на най-слабата съпротивление. Покажете му, че лъже и заблуждава себе си. Разрешавайте му самичко да взима решения, но го насърчавайте и да действа за изпълняването им.\nНеизказаното напрежение може дълбоко да го разстрои. Тези юноши почти виждат какво става в душите на околните и чувстват мислите им, а те могат да ги обезпокоят и да оставят у тях трайно чувство на потиснатост. Най-добре да насърчавате спокойствието и хармонията , съсредоточаването и усъвършенстването на паметта, ако не искате след трийсетина години да се озовете у дома с ексцентричен, нервен и разсеян стар ерген или също такава стара мома. С юношите Водолеи много трябва да внимавате какво казвате и как го казвате. Бегли предположения, посети в детството в този плодоносен и безкрайно остър ум, могат здраво да се вкоренят и в зряла възраст да се превърнат в непоклатими убеждения. Излишната настойчивост ръцете да бъдат чисти и постоянните предупреждения от рода на Не бива да пиеш от моята чаша ще доведат до тома, че у Водолея ще се развият преувеличени страхове и той ще носи своя чаша в джоба си, когато ходи на гости. При тия чести злополуки, които го сполетяват, можете да си представите какво би станало, ако вземе да седне рязко и да строши чашата. А той почти всичко върши рязко и внезапно.\nМомчетата и момичетата Водолеи имат много приятели. Те завъждат поне до десетина на ден, и то най-различни от уличния метач, до инспектора си в педагогическата си стая и бившия парашутист, който държи сладкарничката на ъгъла. Някой ден може да доведе у дома приятелче на има Рокфелер, но нека това не ви изважда от равновесие. Той не прави разлика между него и кварталния кучкар. Просто му се е сторил добър за компания.\nЕдва ли ще си имате грижи с младежките увлечения на вашето дете Водолеи. Всъщност може да се наложи да му изтъквате, че съществува разлика между половете. Много малко вероятно е да проявява повишен интерес към противоположния пол. По-скоро е налице повишен интерес към всичко наоколо, а тежко ви, когато започне да се облича по твърде странен начин и да си прави необичайни прически. Горе-долу по това време ще излезе на бял свят скритата му любов към поезията, която трябва да бъде насърчавана. Вашето малко ураново момче има жаби в джобовете си и звезди в очите си подобно на всички деца, - но то е особена личност. Хуманист е по природа. Обича хората. Знаете ли колко рядко качество е това? С движението на обществото към епохата на Водолея нас ни води неговата лишена от предразсъдъци мъдрост. Момченцата и момиченцата Водолеи са избрани от съдбата да изпълняват онова, което ни обещава утрешния ден при все жабите и звездите, сандвичите с кисели краставички и всичко останало. Кръстете това дете Чудото на двайсети век, а съседите нека мъдруват какво означава прякорът.\nВсеки знае, че повечето бебета са купени от магазина. Е, някои щъркела ги носи в провисналата от човката му пелена или пък чичо доктор в черната си чанта. Но не и вашето пашкулче. То е долетяло върху лунен лъч направо от страната на приказките. Ако се вгледате в замечтаните му очички, ще видите отражението на елфи и вълшебни дървета, а не е чудно и да забележите и следи от звезден прах зад лявото му ушле. Крилцата му може и да са изчезнали по пътя до родилната зала, но вероятно има лека подутина на мястото където са били.\nНали сте виждали по честитките за новородени крехките и ефирни розово-бели бебета с трапчинки по бузите? Художникът е използвал вашето бебе за модел. Само не си мислете, че ще водите своята нептунова рожба за носа и че след като сте изтрили звездния прах от ушичките и, можете да я моделирате както пожелаете. Защо не, след като е къс от толкова мека глина? Пак си помислете. Детето ви ще се инати докрай, подобно на ревливото си червендалесто връстниче, родено под знака на Овена, или пък на капризното, царствено бебе Лъв, или пък упорития, вироглав Телец. Единствената разлика е, че то ще постигне своето, като ви омае до припадък, като ви удави в море от сладки усмивчици, с една дума като ви се качи на главата.\nЩом засъхне мастилото в кръщелното му, веднага го запишете в списъка на кандидатите за главна роля в следващата постановка на Питър Пан или на Алиса в страната на чудесата. Питър Пан и Алиса ще бъдат любимите детски герои на малките Риби. Няма да им трябва сцена, за да играят ролите им превъзходно. И на осемдесет години пак ще си играят с небивал успех.Родителите, които мълвят, въздишайки, старото колкото света пожелание Ех! Да можеше да не пораства! ще бъдат щастливи, защото то ще се сбъдне, ако детето им е родено под знака на Рибите. Годините няма да наложат върху него трайния си отпечатък: наоколо му винаги ще витае нещо детинско отнесено, магическо, илюзорно, което завинаги ще го държи потопено в царството на загадките и нереалността.\nДокато порасне и започне да бърка в буркана с мармалад и да си хапва скришом, вашето странно дете ще предпочита да живее в свой собствен вълшебен свят. Ще му допадат развлечения извън релсите на навика и ежедневието. Седнало на бебешкия стол, то ще яде като ангелче, ако се правите на царица или смешник, докато го храните. Нахлупете един абажур, обкичен със стари , лъскави гердани, или някакъв парцал за перука, намажете с червило или тебешир лицето си. Другото оставете на въображението му. Когато поотрасне, то ще си играе весело на балкона, докато вие перете, особено ако провесите няколко балона, пуснете музика, разхвърляйте наоколо плюшените му играчки и като му дадете шепа пуканки, му кажете, че е на цирк.\nЩом вашият син тръгне на училище и започне да сънува нощем онези странни сънища, някоя пролетна утрин, докато завързвате обувките му, ще ви сепне: Познай кого видях снощи? ще ви попита съучастнически. Вие ще смутолевите нещо любезно /Къде ли се е дянал зеленият му пуловер? А, ето го. На мечока, който вчера обличаше, въобразявайки си, че е най-добрия му приятел/, нещо като например:\n- Кого видя?\n- Баба Стратън. Поприказвахме си, а после стана време да си тръгва. Каза да ти предам да поливаш мушкатата и да изпратиш на чичо Клърънс парите.\nТъй като баба Стратън е починала още преди синът ви да се е родил, думите му могат да ви подразнят, особено на гладен стомах, преди да сте си изпили кафето. Но това не е нищо в сравнение с чувството, което ще изпитате след закуска, когато той вече е на училище и раздавачът ви донесе писмо от чичо Кларънс, който, макар и да не сте виждали от пет години, ви моли да му дадете пари назаем, за да започне нов бизнес.\nИ най-дипломатичните родители удрят на камък, когато се опитват да въведат някакъв режим, към който да се придържа отрочето им Риби. Режимите и навиците са негови естествени врагове и то с богатото си въображение ще измисли какво ли не, за да не го спазва. Бебетата, които обръщат нощта на ден и деня на нощ са много често родени под знака на Рибите. Вашето дете иска да яде, когато е гладно, да спи, когато е уморено, и да играе, когато нещо събуди фантазията му, независимо кое време е. Ако го насилвате да яде, да спи или да играе когато това не му се прави, ще ви съсипе живота. Всъщност може би е разумно да не го насилвате, макар, че времето по което огладнява или се уморява, или му се доиграва непрекъснато се променя. Затова като че ли ще е по-добре вие да нагодите вашия режим към неговия То рядко избухва, крещи или се муси, за да ми накара да отстъпите. Започва отдалеч и постепенно, неусетно ви оплита в мрежите си, докато най-после се предадете. Дори вие можете да се увлечете по тази пълна свобода и да не се чувствате виновна, докато си бъбрите със съседите на чашка кафе, когато трябва да го храните или докато играете в захлас на Принцесата и жабата във вълшебните часове на зазоряване. Сигурно съм, че посред някой тъжен, сив, зимен следобед ще ви е страшно приятно да си разделите с него купичка зеленчукова супа и чаша горещ шоколад. То дори ще ви научи, че няма никакъв смисъл да превръщате този глупав будилник, тази тиктакаща купчина метал, в жесток, педантичен диктатор над собствения ви живот.\nДетето Риби има нужда от доста внимание и похвали. Не бива да го отблъсквате, напротив, трябва постоянно да го насърчавате, защото е несигурно в способностите си. Отделяйте му толкова внимание, колкото е необходимо.Освен това то иска да остава понякога и само. Щом изпадне в някое от тези особени настроения, не го закачайте. Духът у е на милион светлинни години от вас и вие не можете да го последвате. Не се бойте, то ще се върне навреме за зеленчуковата си супа и горещия шоколад. Само че вече ще е сляло обяда с вечерята. Ако ви каже, че е летяло с марсианец в летяща чиния, повярвайте му. Може и така да е било.\nУчителите се чудят какво да правят, когато трябва да вкарат тази странна птица в кръглия или квадратен кафез на образованието. И двата вида не са му по мярка. Вероятно ще се наложи да водите нестихваща борба, за да примирите неговите уникални методи на учебна подготовка със закостенелите педагогически изисквания. Детето ви просто ще откаже да се приспособи към чужд стереотип. Не му се сърдете. Образователната система все още трябва да догонва мъдростта на нептуновите потомци. Децата Риби са артистични, обичат да слушат музика и да танцуват. Типичните за зодията младежи имат лека стъпка, независимо от теглото им. Момиченцата често мечтаят да станат балерини. Момченцата обикновено избират за подражание астронавти или герои като Бетовен, Микеланджело или свети Антоний пред разни учени, президенти и генерали. Те обичат да четат всичко и литературата може да се окаже техен любим предмет, защото Рибите са освен всичко останало и добри разказвачи. Те обичат словото, светът на поезията често ги примамва. Отначало математиката може да им се стори трудна, но по-късно с неимоверна лекота ще проумяват абстрактните теории в алгебрата и геометрията.\nНякои деца са лишени от чувство за отговорност и това може да разстрои и обърка живата им. Те следват свои собствени правила на поведение. Чувствителни са и грубостта често ги изважда от равновесие. Обиждат се до сълзи. Този тип малчугани предпочитат компанията на възрастните пред игрите със свои връстници. Още от крехка възраст се отличават с вродена мъдрост, разбиране и съчувствие към околните. Често обвиняват в лъжи нептуновото дете, макар, че за него това не са лъжи. Фантазиите му не са мотивирани от злонамереност или страх. Детските му мисли плуват във водите на въображението, което му нашепва хиляди сладостни тайни, изпълнени с вълшебна красота, и то просто не може да не ги вплете в студената сивота на ежедневието. Само като си представи човек, че тези прекрасни мечти скоро потъват в мъртвата пустиня на прагматичното общество, сърцето му се къса. Детето Риби има нужда най-искрено да го жалите, в противен случай ще се затвори в себе си и ще изпадне в мрачно и безмълвно отчаяние.\nТо чува напеви от морето, които не е в състояние да опише. Горчивата, грозна, гола истина е твърде брутална, за да може да я понесе. Трябва от време на време да я подслажда и разкрасява в нептунови романтични тонове. Не е справедливо да го наричате лъжец. Напротив, окуражавайте го да събира всичките си облачета и лунни лъчи и да ги вплита в стихове, пиеси и картини. Много скоро то ще се научи да се приспособява към обикновения свят на бруталността, егоизма, жестокостта и алчността. Защо да го тласкаме в него насила? Може и да не му се удаде да възприеме схоластичните социални норми, които задушават неговата индивидуалност. Но затова пък родителите му и учителите могат да научат от нега цената на състраданието, разума, толерантността, красотата, въображението и добротата. Всичко зависи от това каква точно диплома иска човек да получи от живота.\nЕдин ден ще победят или идеите на конфронтизма, или философията на Рибите за свободна изява на личността. Аз залагам на Рибите. Разбира се, вашето благоразположено, сърдечно, нептуново дете трябва да знае, че хората очакват от него да се нагоди към техните налудничави, объркани понятия, за да оцелее. Но ако строгите безчувствени възрастни прекалят с подбутването, то ще загуби пътя към другата страна на огледалото. Не му открадвайте ключа! То има нужда от време на време да се промъква отвъд, да се ободрява с целебната мъдрост на Черната царица и на Белия конник. Тогава по-добре ще се бори с нашия реален свят на войни, мизерия, болести, лицемерие и неблагодарност. Вашата малка златоперка се нуждае от топла дреха, която да я предпазва от бъдещите ледени ветрове. Изплетете я вие самата от здрава прежда в ярки, весели цветове. Опитайте се разберете нептуновата и душевност. Напътствувайте я нежно, мъдро, а когато порасне, може един ден да протегне ръка и да свали някоя от своите сребърни звезди, за да ви я поднесе. Тогава ще се радвате, че не сте се присмивали на мечтите и. По-добре отсега подгответе място за бляскавата скъпоценност върху мантията.\nДокато таткото черпи с пури, бебето Овен, оставено в кошчето, реве, та се къса, за да му обърнат внимание. Как смеете да го пренебрегвате и да разговаряте с бавачката ?В края на краищата кой командва тука ?\nНа този въпрос ще ви бъде отговорено категорично още преди да сте качили бебето в таксито от родилният дом. Вашето дете, управлявано то Марс, ще командва. Съмнявате ли се? Съмненията ви ще се изпарят, щом стане достатъчно голямо, за да седи на високото детско столче с масичка и да тропа с лъжица по чинията, ако твърде дълго го оставите само. А иначе няма да ви мрънка или хитрува относно това, което предпочита да яде. В якото, набито пъргаво телце няма заложено никакво лукавство. Малкият Овен ще избълва като фонтан зеленчуковото пюре и ще размаже кашата по голата си главичка, за да даде да се разбере, че това съвсем не е храната която обича. Момичетата са също толкова непринудени, колкото и момчетата. Може би дори повече, макар че дева ли очаквате такава непреклонна решителност от страна на една крехка малка госпожичка. Крехка ли казах ? Металът на родените през април е желязото, а камъкът диамант, най-твърдият минерал, познат на човека.\nМалкият Овен вероятно ще проходи по-рано от другите деца и със сигурност ще проговори по-бързо от тях. Ще бъде палав. Кажете Не, не пипай на прохождащото си дете, и то веднага ще ви се закани с пълничкото си пръстче. Възпитанието трябва да започне отрано. Внимавайте да не падне и да си нарани главата или лицето. Меко казано, то има вродено предразположение към премеждия Прибирайте острите ножове, пазете от изгаряния и вряла вода. Има ли нещо горещо или забранено, може да бъдете сигурни, че то моментално ще навре любопитната си лапичка в него. Мислите, че това ще му бъде обица на ухото? Не и на този палавник. Той ще се постарае да счупи собствения си рекорд. Никненето на зъби може да бъде тежко и съпроводено с температура. Детето ще се справи с изпитанието сравнително лесно, ами вие ?\nКогато поотрасне, малкият Овен може да ви изкара въздуха с една от своите гальовни , мечешки прегръдки. Децата Овни обикновено показват своята любвеобилност:, изключение правят малкото марсови чада, чийто ранни емоционални преживявания охлаждат горещите им сърца. Това са тъжните, по-кротки Овни. Но рогата им не са по-малко опасни.\nПо-добре не молете роднини да го гледат във ваше отсъствие, без да ги предупредите. Ако някоя ваша леля смело го вземе по време на кратката ви ваканция, отношенията с нея могат да се пообтегнат. Тя ще залови вашият палавник да бърка в захарницата и вероятно ще допусне грешката да тропне неодобрително с крак. Това ще озадачи и обиди малкият Овен, който на свой ред ще тропне с краче и ще избъбри първото си изречение : Ельо, не ми се калай Гледай го ти! И тя скоро няма как да му се кала /Евентуално ще се наложи да се върнете по-рано, защото си е счупил пръстта, когато е тропнал с крак/\nКато расте и укрепва, вече преборило се с шарката, заушките, варицелата и скарлатината и надвило всички болести без никакво усилие /бързо възстановяващата се марсова натура печели битката с микробите без бой/, вашето дете Овен ще започне да проявява особеностите на своя характер. Ще забележите, че той или тя могат да бъдат извънредно неразумни, когато им пречите, но ядът им бързо преминава. След поредния изблик момчето или момичето Овен ще ви се усмихне широко, радостно и подкупващо.\nОвенът с изумителна щедрост ще даде играчките си на вас, на своите другарчета, на пощальона, на булдога на съседите и на бездомното коте. Но щедростта му ще секне, ако някой от тях го обиди, попречи му в нещо, което си е наумил, или пък не му позволи да отиде там, където иска. Тогава бъдете готови за гръм и мълнии.\nВъзможно е детето Овен отрано да си създаде навика да пропуска домашните си и посочвания пример с по-послушните деца Козирог, Рак, Дева или Риби едва ли ще му повлияе./Предполагам, че нямате повече от едно дете Овен. Планетите не погаждат често такъв номер на родителите./ За да го накарате да се учи по-добре, го предизвикайте, вместо да го засрамвате. Овенът ще се хване за предизвикателството така, както любимото коте жадно ще се нахвърли на млякото. Само му кажете, че вероятно просто е муден или пък не тъй умен като другите ученици, а по-посредствен, но че за вас това няма никакво значение. И такъв го обичате. Божичко! Как ще се запрелистват тези учебници, като реши да ви докаже колко нелепо е подобно мнение. Та кой може да се мери с него ? Денонощно ще учи!\nСлед като вкъщи сте наблюдавали магическото действие на подобна стратегия, подхвърлете идеята на учителката.Тя ще ви благодари от сърце и душа. Ако има повече от един Овен в класа си, може дори да ви изпрати кутия скъпи бонбони. Всъщност не забравяйте, че децата родени под знака на Марс, могат от нищо нещо да извлекат и научат с лекота да напредват, ако се занимават сериозно.\nДетето ви родено през април, ще има развито въображение, ще бъде замечтано и сантиментално като герой от приказките, но в същото време никога няма да остави магарето си в калта. Ако може да същества нещо тъй противоречиво като един упорит, практичен мечтател идеалист, то това е вашето дете Овен. То е толкова простодушно, колкото и жестоко, толкова мило, колкото и нахално.Всички тези несъвместими черти са втъкани в огнената му детска натура. Характерът му буди у вас възхищение и недоумение, както след време и у приятелите ви, да не говорим за шефа му, за бъдещите врагове и за нищо не подозиращото невинно създание, за което ще се ожени.\nДецата от зодия Овен стават тартори на своята банда, измислят нови игри и какви ли не палавщини. Те или се налагат, или си счупват главите от вироглавщина, тъй че най-добре ги дръжте изкъсо още от самото начало.Детето Овен, което от малко не е научено на послушание, ще получи не един горчив урок, когато порасне. Не забравяйте, че колкото и наперено да изглежда то, сърчицето му е лесно ранимо и в него се таят дълбоки страхове, че може да не го харесват или обичат. Ако някой прекърши светлите му мечти или попари пламенният му ентусиазъм, то ще се облее в сълзи и бързо-бързо ще дотърчи при вас. Приласкайте го, защото то ще е съкрушено. При цялото безразсъдство и деспотичност на Овена идеализмът му е много крехък и се пропуква при най-лекият трус. През живота му неговият наивен, пълен с надежди оптимизъм ще понесе много подобни сътресения, тъй че Овенът се нуждае от по-голяма закрила, отколкото предполагате.\nМалкият Овен вярва в орисници с вълшебни пръчки и във великани, които с един могъщ замах събарят цели градове. За жалост тези деца наивно се оприличават с такива всемогъщи същества. Когато открият че в жестокия свят се срещат убийци на великани и безпощадни реалисти, които могат да раз омагьосат вълшебните пръчки, малките Овни се задавят от горчивия хап. Но го преглъщат, окопитват се и пак се втурват напред. Именно Овните ще научат този скучен, прозаичен свят на някои неща. Няма да мине без рани, но не мислете, че вашето марсовото дете ще се откаже от битката въпреки многобройните си поражения Чакайте да извика Леле, майчице!. Има да чакате.\nПрибирайте подаръците за рождените дни на скришни места. Овенчето е нетърпеливо, не му се чака дълго изненадата. Недейте отрано да убивате вярата му в Дядо Коледа. Неговата чувствителност се закалява от това, че първо вярва силно, а после свиква да не вярва. Това е необходим урок. Парите, които му давате, изтичат между пръстите му, но то с радост ще ви даде и последната си паричка, за да платите тока.Вашата дъщеря от зодия Овен май плаща на махленските хулигани по петаче на ден за да не газят мравките. Детето Овен, с което са се отнасяли грубо през първите години, може да покаже известна защитна жестокост, но подхванато внимателно и разумно, то ще се научи да брани правата си не така силово и ще проявява великодушие и съчувствие към другарчетата си. Не му заповядвайте, а винаги с ведра усмивка го карайте свърши нещо и това дете ще направи всичко за да ви угоди. Никога не убивайте вярата му. За него тя е необходимост като въздуха, който диша. Овенът може да избяга от дома, защото независимостта на марсовите хора се проявява от рано, но знайте че щом по мъдрее сам ще се върне. Научете го, че не е хубаво да командва по-кротките деца. Той наистина не е искал да бъде груб.\nОбщуването със студени, презрителни хора може дълбоко да го нарани, но нищо не е в състояние да сломи духа му. Вероятно с настървение ще се нахвърля на книгите ще бъде отличен читател, но въпреки това няма да гори от желание да учи цели четири години. Овенът твърде много се вълнува от мисълта за бързото отстраняване на всички пречки от пътя си. Но не се предавайте лесно. Висшето образование може да придаде и на интелекта му силата на марсовите пламенни емоции и внезапни, смайващи проблясъци на остра интуиция.\nЩе трябва да изградите у Овена чувството за отговорност, но на това и на ред други неща най-бързо, ако заложите на непосредствената логика и на искрената обич. Той се поддава и на двете. Родителите и учителите не бива никога да забравят, че на децата от зодия Овен им поникват криле, когато ги хвалят. Тогава те упорито продължават да се трудят, за да надминат себе си, но ако човек се нахвърли върху тях, гръмват като буре с барут. Децата Овен се държат точно както се очаква от тях, дори и тези които прикриват огнената си агресивност под по-кротко поведение. Марсовото дете трябва винаги да има какво да върши, иначе само ще си търси белята. Бездействието вещае опасност Нужен му е много сън, за да възстанови разпиляната и неправилно насочена енергия.\nОвенът обича разкази за изумително смели герои, завладели нови светове. Но също така вярва във феи и вълшебни кладенци и години след като сте бронзирали бебешките му обувчици и сте видели първото си внуче, той все още ще вярва в чудеса. Ако с внимание и обич превеждате през живота детето, управлявано от Марс, когато порасне, то ще притежава чудесната способност да мечтае за невъзможното и да постига мечтите си.\nМоже би ще започне да ви става ясно , че новороденото е Телец, когато се опитате да го облечете, за да го пренесете от болницата вкъщи. Пъхни ръчички в хубавото елече, дето баба ти го оплете прошепвате вие с нежен, майчински глас. Защо стискаш юмручета и не сгъваш ръчички? Хайде, помогни ме като едно добро бебче. Моля те, не ми пречи.\nНека аз да опитам казва съпругът ви. Е, хайде, мойто момче. Нека да напъхаме тези лапки в ръкавите. Виж колко е лесно. Ей!Нали ме чу, Чарли? Давай. Размърдай си ръцете! Размърдай ги де!\nВлиза мед.сестра . Не се отчайвайте казва тя. Като малки винаги трудно се обличат. Боже, какво хубаво бебе! Ококорено, а не гъква.\nДа, кротичък е заявява съпругът ви.- Но все скръства ръцете се на гърдичките и не мога да ги разтворя. Толкова е силен, че не мога дори да ги разтворя.\nМай, че не иска това елече подхвърляте вие притеснено, майчинската интуиция започва да се обажда.\nСестрата се приближава до вашият малък Телец с професионална експедитивност. Аз ще го облека. Хайде, опа! В ръкавчето, първо тук, после там, ето така.\nЕдва сте напъхали малката ръчичка и изведнъж личицето на вашето бебе става синьо-червено-мораво, разнася се такъв писък, че всички сестри на етажа влетяват в стаята /Това е по-скоро рев, отколкото писък. Ординаторът в края на коридора помислил, че бойлерът в сутерена е избухнал/ Вашето бебе от зодия Телец просто съобщава, че не желае да го подмятат. Това е предупреждение и то ще се повтори.\nСъседките ще чуват същият писък всеки път, когато се опитате да накарате своето дете, родено през май, да направи нещо, което не иска. Ще си имате хиляди главоболия, когато например се мъчите да натикате кашата в стиснатата му уста, която сякаш е залепена, да напъхате нарочно изпруженото краче в найлоновите гащички или да вкарате запъналото се пълничко розово телце във ваната. Майките на децата Телец винаги имат мускули като на Херкулес и са изпити като Туиги.\nУдоволствие е да се отглежда Телецът, след като се абстрахираме, че е твърдоглав. Родителите на децата Телец ще открият че те са гальовни и обичливи. Обожават да ги мачкат, да ги гушкат и галят. Малкият Телец с лизнато отпред на челото или с къдравия кичур в очите ще скочи в скута ви, за да получи целувка, и с мечешката си прегръдка направо ще ви изкара въздуха. Ако има доверие на приятелите ви, ще се отнася толкова мило и с тях. Малкото момиченце Телец ще кокетира от своето високо столче, за да и дадат допълнително десерт. Навярно тя е татковата кукличка. Трудно е на таткото да устоява на чара и, така както на мама и е трудно да отказва на кроткото си и добро синче. Децата и от двата пола са здрави, силни, и със спортни наклонности. Момчетата са си момчета, понякога са направо ужасни, забавни, жилави и яки. Момичетата са си момичета грижат се за куклите като истински майки, прибират и разтребват и си играят на домакини. Някои от тях са мъжкарани и ще ги заловите да се катерят по дърветата или да играят с момчетата, но по принцип те притежават всички прелести на женствеността, на които могат да разчитат, щом решат и всъщност честичко го правят.\nВ повечето случаи децата Телец сякаш са по-кадърни от другите деца и това личи още когато прохождат. От една страна, те са емоционално стабилни, рядко ги обземат дълбоки депресивни настроения, пристъпи на невъздържаност или склонност да се самоизтъкват. Те могат да бъдат спънати и упорити, понякога срамежливи и плахи, но нормалните затруднения и мъки, свързани с растежа, са малко при тях. По характер Телците обикновено са спокойни и приятни, не се разстройват и нервират лесно.\nТе са уравновесени, ведри и постъпките им са предвидими, освен когато се заинатят. У тях има някаква зрялост, каквато липсва на децата подени под другите слънчеви знаци / с изключение на Козирога и Скорпиона/ Дори най-малките Телци обикновено се държат съвсем добре пред хората, но си глътват езика, ако попаднат в центъра на вниманието. Оставете ги да си играят сами в ъгъла и гостите ще се чудят колко добре са научени.\nДетето Телец тихо и кротко се занимава и рядко ви кара да се чувствате неловко от това, че се държи невъзпитано или се прави на всезнайко. Обаче ако го провокирате и дразните, като упражнявате върху него постоянен натиск или настоявате да свърши нещо, което то категорично отказва, детето Телец може да се настрои войнствено. Единственият изход от подобно неподчинение е любовта. Никога силата. Ако често е било насилвано от по-възрастните, може да израсте мълчаливо, мрачно и жестоко. Не забравяйте, че Телецът не може да устои на физическите изяви на обичта. Една силна прегръдка, голяма приятелска целувка или лъчезарна усмивка ще го изкарат от неговото упорство Винаги говорете мило и логично. Крясъците и високият и рязък, заповеднически глас го карат просто да си затвори очите и запуши ушите. То е способно да се противопоставя на дисциплината и заповедите, докато свят светува, но нито минута може да устои на обичта.\nДори от най-ранна възраст умът на Телеца откликва на здравия разум.Ако му звучи приемливо, ще го направи но ще поиска обяснение. Нищо сложно.Само чистата, проста, неподправена истина.\nТрябва да си лягаш вече, защото аз така казвам с това доникъде няма да стигнете. За него такова изречение нито е разумно, нито приемливо. Обаче едно тихо изявление от рода на Сега трябва да си лягаш защо ще изгасим ламата Ако не го направиш няма да те пуснем да играеш навън утре, защото ще бъдеш много уморен, навярно ще го накара да обуе чехлите и да се приготви за сънчо. Ще има ефекти ако кажете Хайде скачай в топлото легло сега, пъхай се между хубавите, чисти чаршафи, а аз ще те завия с мекичкото одеало. После ще ти прочета приказка. Няма никакво значение колко се е инатил, при тези думи почти винаги се превръща в ангел. Телецът има много чувствителна природа и когато му описвате усещането за нещата, той в повечето случаи откликва. Само да настоявате на своето е безполезно и опасно за бъдещата му личност.\nЦветовете и звуците силно влияят на неговото настроение и чувства. Ярките, несъвместими оранжеви и червени цветове в стаята му ще го изнервят и направят неотстъпчив. Пастелните тонове, особено розово и всички нюанси на синьото, ще имат почти магически ефект. Това дете очевидно реагира на цветове. Ако те съответстват на неговите трептения, то ще запази спокойствие. Ако са в дисонанс, буквално ще разрушат емоционалната му устойчивост. Високите шумове имат същият ефект.\nДобре е колкото се може по-скоро детето Телец да започне с уроци по музика или пеене. Почти всички Телци имат нисък, приятен мелодичен глас, а мнозина притежават голяма певческа или музикална дарба и трябва да я откриете отрано, за да се развие в правилна насока. Дори ако няма да превърне музиката в професия, Телецът обича да слуша малкият си грамофон в стаята. Може би ще предпочете класиката пред модерните ритми или детските песни. Навярно ще обича да рисува, да оцветява или рисува с маслени бои и има голяма вероятност да се окаже наистина надарен. Вашият Телец непременно трябва да разполага с много хартия и цветни моливи. Това е любимият му начин на самоизява.\nУчителите обикновено смятат, че детето Телец е гордост за класа. Момчетата и момичетата от зодия Телец са усърдни в учението, овладяват уроците си системно и притежават отлична способност да се концентрират, освен ако нямат ранени планети в рождения си хороскоп. Те не са блестящи ученици каквито са Близнаците, Водолеят или Овенът, но по всяка вероятност няма да се разтакават или да се замерят с книжни топчици в занималнята, макар че лесно се разсейват. Обикновено детето Телец е доста послушно. Умът му възприема бавно, но след като даден факт или дата е научена, никога не се забравя. Тези деца се представят добре на контролните, защото внимателно се подготвят за тях. Често ги избират за отговорници на групите, които работят по интереси, заради това, че обичат честните взаимоотношения, а също така и заради безспорния им здрав разум и правилна преценка.\nДетето Телец може да създаде ядове на родителите си поради своето упорство, но тези моменти са малко на брой и рядко настъпват. Една майка на Телец, която аз познавам, веднъж завела сина си на училище и съжалила, че не е останала у дома и се е намесила в тази работа. Малкият Телец бил оскърбил учителката , като настоявал че фактите, които им съобщила са погрешни. Естествено, автора на учебника също грешал. На другият ден майка му го изкомандвала да отиде до катедрата и му заповядала : Извини се на мис Апългардън, Сами. Това станало около девет часа сутринта По обед в кабинета на директора чули майката с изтощен глас да повтаря заповедта си : Извини се на мис Апългардън, Сами. По-късно същият ден след като учениците се били разотишли, прислужникът събирал кошчетата за боклук. Като минал покрай директорския кабинет, той дочул странен, далечен, трептящ, почти мъртвешки глас, който долитал отвътре Извини се на мис Апългардън, Сами. За последен път, извини се През затворената врата се чул тъпият звук от удар с дървена показалка. Последвало мълчание. На другият ден момчето било пак на чина си. То проявило по-голяма издръжливост от учителката, майка си и директора. Изобщо не се извинило. Но влязло в списъка на героите.\nСлед като се примирите с фактите, че нищо не може да помръдне вашия малък Телец, когато зарови яките си крака в земята, с радост ще гледат как той расте. Навряно ще изпоцапва хубаво дрехите си, докато играе със своите камион чета и тракторчета, а най-странното е че косите на момченцата от зодия Телец миришат на топло птиче гнездо, независимо колко често ги миете,. Тези деца обаче никога не губят нито бележниците си, нито топчетата за игра. Когато порасне Телецът няма да кара колата на баща си твърде бързо и накрая да я усуче около някой телеграфен стълб. Той е способен да нападне хладилника и да изяде пърженото пиле, оставено за вечеря, както и да не пази новите мебели. Но когато порасне, с него ще ви бъде страшно лесно. А и няма да забравя рожденият ви ден. Вашата дъщеричка Телец може да скъса официалната си рокличка, докато се катери към къщичката си на дървото, или да се разбеснее, ако някой счупи макар и една от скъпоценните и вещи. Но тя ще ви помага да печете курабийки с джинджифил и след като щастливо се задоми, вие винаги ще сте добре дошли в нейния чудесен дом. Във всеки случай внуците ви ще се държат добре.\nОтглеждайте своето момченце или момиченце Телец в топла, уютна атмосфера, наситена с любов. Обградете го с видима нежност вместо с невидими огради от бодлива тел. Не го дърпайте за рогата и го оставете да си пасе спокойно. Влейте в ушите му музика, напълнете очите му с красота и някой ден то ще изпълни сърцето ви с покой. Дори мис Апългардън ще му прости.\nАко щъркелът току-що е донесъл бебе Близнаци в дома ви, пригответе си летни кънки издухайте паяжината от ума си. През следващите петнайсет-двайсет години ще ви трябват бързина и бдителност, затова по-добре започнете тренировките отсега, докато вързопчето, пратено ви от Меркурий, все още лежи безпомощно в люлката. Доста скоро обаче то ще се научи да ходи и да говори. И ако не сте готова всеки миг да политнете нанякъде заедно с него, то вечно ще ви се изплъзва, сякаш е кълбо въздух. Опитвали ли сте някога да удържите кълбо въздух?\nСпоред данни от службата за преброявания в САЩ през юнския период се раждат повече близнаци, отколкото по друго време на годината. Щом сте родили през юни, значи сте могли да дадете живот на две същества. А защо не и на повече? Вие може би не мислите така? Не бъдете толкова сигурна. Ще преброите десет пръста на ръчичките и още десет на крачетата, а това в повечето случаи дава резултат едно бебе, но не и когато бебето е Близнаци. Навярно ще трябва да промените представите си за математика. Ще разберете какво искам да кажа веднага щом то започне да пълзи. Това за което говоря, ще ви се случва десетки пъти на ден. Готова сте да се закълнете, че ей сега сте го видели, да си играе с електрическият миксер в кухнята. Но нима е възможно? Ето го чак на другият край на къщата застанал на задния праг към градината, малкия палавник щастливо дъвче листата на петунията. Та нима е възможно да бъде на две места едновременно? Спомнете си, че го управлява Меркурий. Онзи гръцки бог, когото сте виждали нарисуван в книгите с крилати сандали и бляскав сребърен шлем. Сложете върху главата на своето дете една кухненска тенджера вместо шлем и се опитайте да видите с въображението си крилата, израснали от пухкавите розови петички. Не забелязвате ли приликата?\nНикога не съм одобрявала онези подобни на юзди каишки, които майките купуват, за да връзват току-що проходилите бебета, когато отиват с тях на пазар.Видя ли ги в магазина, все ми се струва, че тези жени разхождат на каишка кучетата си. И все пак бих посъветвала майката на детето Близнаци да се снабди с две-три от тези изобретения за всеки случай.\nМоже би най-напред ще си помислите, че ако това бебе е толкова енергично, на всяка цена трябва да му осигурите здрава кошарка. Разбирам логиката на разсъжденията ви, дори съм склонна да се съглася с вас, но не зная дали бебешката кошара е най-подходяща за детето Близнаци. Да го затворите в тясно пространство, означава просто да проявите жестокост към малкия, който жадува с цялото си същество да търси, да изследва, да изучава. Но дори лишаването от физическа свобода не е тъй страшно, както умственото бездействие, на което сте го подложили, затваряйки го в миниатюрна синьо-розова клетка, докато целия вълнуващ свят наоколо му обещава какви ли не гледки и наслади. Не го затваряйте в кошарката прекалено дълго. Подобно ограничаване и насилие над свободата на Близнаците може да доведе до емоционална депресия, която да се окаже твърде упорита. Не забравяйте, че Близнаците са въздушен знак, а въздухът трябва непременно да се движи. Ако се налага да затворите това дете зад решетките на кошарката, обезателно му оставете най-разнообразни играчки и пъстри книжки, с които да се забавлява.\nРазбира се, то няма да се задържи там дълго скоро ще му омръзне. Меркурий управлява гласните струни и когато малкият палавник реши да изпробва таланта си в тази насока, вие няма да повярвате, че целият невъобразим шум действително идва от една тъй мъничка уста. Обзалагам се, че бързо ще го пуснете на свобода. Освен ако нямате извънредно търпеливи и глухи съседи.\nДецата Близнаци често нервират по-възрастните спокойни хора с бързите си, стремглави движения. Големите непрекъснато поучават малките Близнаци да престанат да щъкат насам-натам, да седят мирно и да не вършат по две неща наведнъж. Но да вършат именно по две неща наведнъж е в природата на тези деца. Онова, което по-уседналите, лениви хора наричат немирност , за Близнаците представлява чисто и просто естественото му състояние. Не е правилно да внушавате на такова дете, че ще заслужи похвала, ако се опита да подражава на по-бавните, не тъй жизнерадостни хора. Навярно няма да е зле, ако го научите да обуздава малко бързината си за свое собствено добро, но не ще можете да промените първичната му природа, без да попречите на неговите естествени наклонности. Трябва да се стараем да помним, че живото и подвижно дете Близнаци, което смущава по-интровертните си родители както и тихото, предпазливо дете Козирог, което дразни по-агресивните си родители, - са просто верни на собствената си природа. Да бъдеш верен на себе си, е достатъчно трудно и без намесата на околните, които упорито се опитват да променят личността си.\nОбичайте своето дете Близнаци заради това, което е то дружелюбно, будно и любознателно малко същество, избързало напред в развитието си. Не можете да обърнете светулката в охлюв или охлюва в светулка. Както и леопардът не може да смени петната си. Бих добавила само, че ако някой се опита да ги изтрие, ще се получи един твърде нещастен, нервен леопард. Не посягайте на тези петна на двойствеността у вашето дете Близнаци. Някой ден то може да ви накара да се гордеете с конструираното от него здание и спечелена литературна награда, и когато прояви двустранният си талант, вие ще се учудите защо сте се опитвали да стегнете природата му в един-единствен калъп. Ако скача наоколо като пощръкляло, това означава, че просто тренира вродените си бързи рефлекси. Пъргавият му като светулка ум може да ви обърква, но не забравяйте, че този ум е по следите на хиляди хрумвания, мъчи се да ги разбере, да реши кои да отхвърли и кои да скъта за бъдещето.\nУчителите обикновено веднага забелязват, че тези момичета и момчета много бързо се научават да четат. Близнаците са едва ли не изобретили думите. Децата Близнаци нямат нищо против, ако учителя ги накара да рецитират, и с усмивка посрещат темата за съчинение, която у другите предизвиква само въздишки. Те изпитват истинско удоволствие да общуват с околните и споделят с тях своите знания устно или на белия лист. Много от тях притежават механични умения и си служат еднакво добре и с двете ръце. Често може да срещнете дете Близнаци, което пише с лявата си ръка и рисува с дясната. Случва се някои от тях да си гризат ноктите, но пръстите им обикновено са тънки и чевръсти, ето защо те са умели фокусници и могат отлично да свирят на музикални инструменти. Някой ден тази дарба може да ги превърне в добри хирурзи, зъболекари или часовникари. Ръцете на Близнаците са нежни, изразители и сръчни\nДецата Близнаци обикновено притежават силно изразена способност да имитират другите. Типичното за Близнаците остроумие и склонност към ирония се проявяват рано. И вкъщи, и в училище такова дете живее в полуизмислен, полуреален свят, в който истината и фантазията непрестанно се преливат ту фантазията приема лицето на истината, ту истината се представя като фантазия. Може да ви се струва, че детето Близнаци често преувеличава, и дори лъже. Но то просто не може да надделее над желанието да внесе малко колорит в някой свой разказ, а и обикновено започва само да си вярва, че всичко е станало действително така, както го представя. В такива случаи трябва да се отнасяте към него много внимателно, тъй като то всъщност се опитва да даде воля на яркото си въображение. Вместо да го карате да се чувства виновно, задето притежава въображение, просто му напомнете, че винаги трябва да казва истината, а съчинената история е по-добре да опише в тетрадката си. Когато свикне да прави това, то ще може да различава ясно измислицата от факта и няма да се колебае между тези два свята . Децата Близнаци на които са попречили да се изразяват и общуват свободно, може да потърсят убежище в един илюзорен, полуистински свят. Добре е детето от тази зодия да започне отрано да изучава чужди езици те ще му се удават без трудности. Когато в случая с детето, родено под знака на Водолея, владеенето на няколко езика ще се окаже много полезно за него, защото Близнаците обикновено говорят и пътуват много.\nКогато детето Близнаци се опитва да ви убеди, че може едновременно да учи уроците си и да слуша радио, то вероятно казва истината. Ако бележките му в училище не опровергават това, защо да не му разрешите да прави това? Близнаците никога не се задоволяват с една-единствена дейност. Сякаш в рамките на едно съществуване им е отредено да изживеят два живота и те бързат да усвоят всичко без да губят нито минута. Главните опасности в този случай са липсата на търпение и нежеланието да се упорства, докато изучаваната материя бъде усвоена добре. Не насърчавайте склонността у тези деца да плъзгат пъргавата си и бърза мисъл по повърхността на знанието, без да се задълбочат в него.\nЗа вашето дете Близнаци може би ще бъде трудно да бъде точно , защото , накъдето и да тръгне , от пътя му винаги ще го отклоняват все нови и нови находки. За него може би ще бъде трудно и да ви слуша без да ви прекъсва, тъй като начаса е схванало мисълта ви и подробностите не го интересуват. То вероятно често ще повтаря, без да позволи и на вас да правите същото, което естествено дразни повечето хора. В класната стая може да го разсее всичко някоя муха, късче цветна хартия или струйка дим отвъд прозореца. Не е лесно да го заинтригувате, но успеете ли, ще бъдете богато възнаградени от съсредоточеното му внимание и ласкателно любопитство.\nЮношата Близнаци няма да се отделя от телефона, всяка седмица ще излиза с нова приятелка, ще промени поне сто пъти своите планове за бъдещето, ще кара леката кола доста бързичко, ще човърка мотора и ще поправя пералната машина. Момичето от тази зодия ще има успех сред момчетата, от очите му ще рукват сълзи и на лицето му ще грейва усмивка сякаш с едно натискане на копчето. Тези деца ще ви уморят, но и ще ви подмладяват.\nКогато вашето дете Близнаци най-сетне порасне, доста хора ще ви кажат с укор, че то посяга към твърде много неща наведнъж. Това ще предизвика у вас усмивка, която може би ще ги подразни. А вие всъщност ще си спомните един пролетен ден, когато детето ви е било на седем години. Ще си спомните как е посегнало и е пъхнало пръстче в шоколадовия пай, после в крема за бръснене на баща си, в аквариума на рибките, в кофата с боклук, в една чиния с гореща супа и дори в електрическия контакт. Била сте разгневена не на шега. По-късно, по здрач, сте гледали как то припка наоколо и лови светулки в тревата. Тогава с въздишка сте се запитала на глас: Защо трябва да тича така, като бясно? Защо трябва да си пъха носа навсякъде? Какво за бога търси? А детето ви е чуло и се е смутило. Завинаги сте запомнили погледа в неговите умни, бистри очи, както и отговора му : О, мамо..Наистина не знам. Но не се тревожи. Каквото и да е, ще го намеря.\nЗапишете си някъде, за да не забравите и да не се изненадвате всеки ден: вашето бебе от зодия Рак ще сменя настроенията си толкова често, колкото му сменяте пелените. За лунното дете светът е необикновен и нов. То ще бъде очаровано от вкусните неща, които яде и пие, ще се прехласва по всички цветни картинки, които размахвате пред зорките му очички и които се запечатват в трайната му памет. Тези деца никога не забравят преживяванията си. Когато остареят и побелеят, все още ясно си спомнят всяко усещане и чувство и могат съвсем точно да го възпроизведат.\nЕдна от най-милите жени от зодия Рак, която познавам, бе родена в Европа и когато беше болна, пееше дума по дума руските приспивни песни, които слушала като дете, макар, че беше дошла в Америка преди почти половин век. Повечето от нас едва ли биха си спомнили мелодията или думите на Спи ми рожбо, спи.\nНеуморният ум на детето Рак от сутрин до вечер запечатва всичко, което вижда и чува. Трудно е за земните възрастни да следват изкачването му нагоре в лунната планина на мечтите или да нагазват заедно с него в потоците на лъчистото му въображение. Преживяванията на детето Рак са богати, образни и разнообразни, но въпреки това то може би се чувства самотно.\nДа се играе с лунно бебе е много забавно. То е смешно създанийце с комично изражение и очички, които сякаш сами говорят. Личицето му непрекъснато се криви, като че ли всеки миг ще заплаче, свива се в гримаси или се разтяга в усмивки. Интересно е да се наблюдават тези еластични изражения, но често пъти ще ви се иска да може да предизвикате веселия му смях или онзи блуждаещ поглед, когато слуша странната музика, долавяна от всяко лунно дете.\nТези деца имат повече емоционални нужди от децата Риби. Семейната среда от ранното детство оказва най-силно влияние върху Раците и това е много по-ярко изразено, отколкото при другите деца. Още от първите си години чак до юношество малките Раци зависят от реакциите на родителите, братята и сестрите си. Вашето лунно дете може би е твърде срамежливо, за да изрази съкровените си желания, но тайничко му се иска да го носите на ръце, да го милвате и обичате. Ако не получи внимание и одобрение от семейството, роднините и приятелите си, тяхната студенина може просто да го съкруши. Имам близка приятелка, родена през юли.Късно една вечер, седнали в кухнята и /къде другаде?!/, си говорехме за нейното детство. Тя ми каза::\n- Когато бях малка и учех в началното училище, нашите ми даваха за джобни пари по десет-петнайсет цента на седмица. Но аз никога не ги харчех. Спестявах ги, за да мога да ги давам като награда.\n- За какво? попитах аз.\nТъжен копнеж пробяга по прекрасното и изразително лице.\n- Ами в края на всеки месец давах по петдесет цента на приятелката, която се държеше най-добре с мене.\nВ първият момент това признание ме разсмя и взех да и разказвам за всички бонбони и удоволствия, които е пропуснала, раздавайки месечната си сума джобни пари за мило отношение, но нещо в очите и ме накара да променя поведението си.\nМакар, че в юношеството си Ракът може безпричинно за кратко време да се превърне в бунтар, в ранните си години той обикновено се контролира и дисциплинира лесно. За него вътрешният живот е много реален, така че спокойно си играе сам с часове. Може дори да си има невидимо другарче в игрите наречено Борис, Бети или нещо такова, с което прави кюфтета от кал, уж сади цветя и играе на каубои и индианци. Измислените Борис или Бети винаги са много възпитани и внимателни. Те все оставят Рака да спечели и безропотно отстъпват пред желанието му кротко да ги ръководи. Понякога тези въображаеми другарчета изчезват за седмици наред, но се връщат веднага щом някое истинско съседче или съученик засегне лунните чувства на детето Рак или започне да го командва много. Така както повечето Раци са тихи и хрисими, тяхната зодия предполага водачество. Въпреки лесно уязвимите им чувства и мило държане те не се оставят други да ги ръководят. Това са хора с твърде самостоятелно мислене и индивидуализъм.\nАко детето ви следва схемата на поведение, характерно за повечето родени през юли деца, то ще се налага и ще бъде преразглезено. Най-обилно се смазва пантата, която скърца най-силно. Това дете няма да скърца със зъби, но е способно да се скъса от рев, когато го пренебрегнат или се държат много строго с него. Стана дума за сълзи лунното дете може да си изплаче очите и да наводни цялата стая, сякаш някой е оставил крановете на чешмата в кухнята отворени. Ако цялата тази влага не му осигури съчувствието, необходимо му, за да израсте емоционално здраво, детето Рак ще се оформи като безчувствен човек с пусто сърце, който търси уединение, създава съвсем малко искрени приятелства и на старини се превръща в саможивец.\nКогато такъв чувствителен малък Рак е поверен на вашите грижи, наистина е наложително да се смеете и да плачете с него и да успокоявате страховете му, а те няма да са малко. Лунното ви дете може да не изпитва всички възможни страхове, но със сигурност ще изживява много от тях. Не е изключено да се страхува да спи на тъмно, да се бои от огън и кибрит, от бързи коли и силни шумове. Може да се плаши от непознати хора, големи животни, ярки светлини, светкавици и гръмотевици.\nМного от малките чудати Рачета изпадат в униние, когато вали. Пролетният или есенният дъжд влияе странно на душевността им. Може изведнъж да им се прииска да напишат стихотворение или песен или да нарисуват картина. Друг път уплашено ще заровят глава под юргана, а дупето им ще стърчи навън и ще трепери.\nТова дете се нуждае от много емоционално съпричастие, за да изяви лиричната си, артистична и творческа природа. Ако получи всеотдайна подкрепа през годините на своето оформяне, това ще му помогне да израсне като търпелив, великодушен, доверчив и открит човек. Ала бъде ли му отказано внимание и разбиране, присъщото му съчувствие и доброта могат да се изкривят и деформират в самосъжаление, огорчение, мълчание и потиснатост. Ако страхът не се преодолее отрано, може да се превърне в глупаво предубеждение и омраза. Малките Рачета, чието емоционално развитие е било осакатено, понякога се превръщат в мнителни грубияни, често отмъстителни и дори склонни към самоубийство. В най-добрият случай тези мрачни, безрадостни мъже и жени водят тъжно, безметежно съществуване, освен ако не вземат драматично решение да се посветят на създаването на финансова империя или на развитието на някоя своя скрита дарба. И двете могат благоприятно да заместят обичта и нежността, отказани на нежното лунно сърце, когато е било най-уязвимо в детството.\nТрябва особено да се наблегне на факта че тези чувствителни деца могат да си въобразят огорчения и обиди и да си измислят някаква отчужденост, която никога не е съществувала. Изисква се специално внимание, за да ги убедите, че са добри, умни, хубави,обичани и желани.Много родители долавят това детско желание, което обяснява защо доста деца от зодия Рак са толкова глезени вкъщи, та като пораснат, се стъписват от факта, че светът се отнася хладнокръвно и равнодушно към личните им желания. Не е чудно, че толкова Раци с умиление си спомнят за мама, и докато растат, буквално я поставят на пиедестал. Никой друг никога няма да ги обсипва с толкова грижи. Важният въпрос, който изниква при възпитанието на лунното дете, е дали да сте прекалено строги и да го пречупите, или да бъдете прекалено снизходителни и да го разглезите. Не е лесно да се намери среден път и разрешението на проблема може да ви струва няколко безсънни нощи. Ключовата дума е спокойно. Обичта обикновено намира верния изход.Най-добрата формула е изпитаният здрав пердах, когато трябва, и много прегръдки, целувки и проявления на привързаност по всяко друго време.\nУчителите обикновено смятат децата от зодия Рак за факирчета по история. Те рядко забравят дати и събития. Това е така, защото благодарение на огледалната си чувствителност, когато четат за нещо станало преди години, могат едва ли не да повярват, че са били там. Почти няма подробност която да не могат да си представят. Напълно обяснимо е защо толкова много от тези чувствителни момчета и момичета стават актьори , фотографи-художници или видни личности в областта на музиката и живописта. Учителите на младите Раци от време на време се оплакват от упорството или фантазьорството им, но рядко тези слабости са толкова ясно изразени, че да предизвикат безпокойство. Раците са склонни към преувеличение. Момчето Рак може да опише изпитанието, на което е подложено, когато опасна мечка го нападнала в гората само за да обясни драскотините си при падането от ниско дърво. Момичето е способно да разкаже тъжна история за това как е била оставена без вечеря и заключена навън от жестоките си родители заради някакво спречкване. Но като се има предвид силното впечатление, което оставя четенето на приключенски романи в съчетание с лунното въображение, тези случи обикновено са по преувеличени Когато действително има някаква сърдечна болка, а не измислена трагедия, типичното дете Рак обикновено си мълчи и отказва да обсъжда това. Има една стара китайска поговорка, която гласи :Този, който наистина е засегнат, не говори.\nСъщо като детето Везни доволното дете от зодия Рак може неимоверно да увеличи семейните разходи за храна и често ще ви се налага да го успокоявате, защото му викат Шишко. Когато е умислено и нервно, прякорът ме е Хърба. Най-добре е да избягвате всички прякори при лунните деца. Просто не бива да ги дразните.\nПовечето млади Раци с нетърпение очакват времето, когато ще печелят пари и направо преобръщат квартала, за да намерят каквато и да е работа. Вашето дете от зодия Рак ще започне от рано да подстригва тревата, да мете листа или да гледа бебета. Ще връща празни бутилки, ще простира прането, ще помага на буклучийте..Дребните пари които изкарваше се разпределят грижовно и голяма част от тях ще бъдат спестени. След време дори и вие ще можете да поспестите от това което му давате. В много отношения, той няма да ви тежи финансово. Момчетата проявяват любопитство към света на бизнеса. Момичетата също добре се справят с паричните въпроси, но прекарват и много време с куклите си или край фурната пекат сладки, подготвят се за бъдещото майчинство.\nДетето Рак ще ви весели с шегите си ще ви разведрява със заразният си смях. То прави разни физиономии, които приличат но маските от празника на Вси Светии, и вижда комичното във всяко проявление на човешката суета. Ракът ще проявява умилителна загриженост към болните роднини, непредвидените финансови затруднения в семейството и бедите на приятели и съседи. Тези деца обичат книги за герои, които понасят лишения, за да извършат славни дела, и се отнасят грижливо към животните. Но ако почувстват че към тях самите се отнасят жестоко, могат да предадат тази жестокост или по-скоро да я отразят в отношението си към по-малките. Рачетата могат да бъдат и доста кисели, но подобни настроения рядко продължават повече от няколко часа и се заменят с мила чудата усмивка.\nДокато загасите лампите, когато детето си ляга, ще се замислите, както всички родители, за онзи ден в не много далечното бъдеще, когато няма да я има тази малка главичка, дето все се надигаза още една глътка вода. Тогава къщата ви ще бъде тиха и няма да се оглася от редуващите се плач и смях, защото смешното малко Раче, надарено с въображение, е изпълзяло от дома, за да създаде собствено семейство. Ще ви забрави ли? Не, ако е родено в края на юни или през юли. Могат да минат години, но не изхвърляйте стъклените му топчета/онези, които ви е дал един съботен следобед, когато сте се карали/. А парцалената кукла може да си оставите на прозореца. Вашето лунно дете често ще идва у дома ви, за да се срещне със старите спомени и да се върне в миналото. Няма значение колко километра го делят от това минало. Където и да живее, винаги ще е близо до дома ви. Дръжте кутията с бисквити пълна.\nСпомняте ли си оная детска игра нареченаЦарю честити? А спомняте ли си онова хлапе, което все се мръщеше, защото не било царят? Ако то е същото, което ви е дало пари да си купите захарна пръчка или сладолед, когато в джобчето ви не са дрънкали парички, тогава знайте, че в бандата от детската ви махала сте имали представител на зодия Лъв.\nДетето Лъв е слънчево, щастливо, игриво и весело, но когато става неговото. В противен случай мигом надвисват облаци, последвани от гръмотевичен писък или мрачно обидено затишие. Но дори и когато прекалява, не го смъмряйте прекалено строго. Постоянното потискане на неговия ентусиазъм и възбуда може да остави дълбоки следи, които да помрачат слънчевия му знак години напред.Малките деца Лъв, и момиченцата , и момченцата, имат навика да командват другите деца, което често вбесява майките на по-свитите малчугани. В такъв случай трябва да им направите забележка, но внимателно, не им се карайте на висок глас пред останалите. Голямата гордост на Лъва винаги реагира необуздано на всички нападки, накърняващи суетата му, особено когато това става на публично място.\nПо-добре е да поощрявате естествената склонност на това дете към водачество, като същевременно му втълпявате, че всеки трябва да се изреди на този пост, защото така е по-честно, дори и тогава, когато едни са по-силни, а други по-слаби.\nВроденото му чувство за справедливост ще му помогне бързо да проумее това. Макар и агресивно, детето Лъв не е злобно. Но нещо отвътре не му дава мира и то се напъва да ръководи парада. Тези момиченца и момченца много обичат да се фукат и тази им склонност трябва да се обуздае навреме. Момченцето Лъв непременно ще вдигне челна стойка насред училищния двор или ще тръгне да върви по най-високата ограда, само и само да направи впечатление на съучениците си и най-вече на съученичките. Ако има умни родители те отрано ще му внушат, че фукането е нещо много недостойно. Подобни напътствия действат безотказно при тези слънчеви деца, защото чувството за достойнство у тях е силно развито. Ще го забележите и в съвсем дребните малчугани от тази зодия. Държат се като принцове и още от съвсем невръстни без никакво усилие започват да въртят на малкият си пръст и мама, и татко, и цялата рода. Много е смешно, но наакани и попикани, целите олигавени и подгизнали, те като че ли с последни сили се мъчат да спасят част от достойнството си, като неистово реват. И в същото време ужасно обичат да ги целуват, галят, пощипват бузките им и да им носят подаръци много подаръци! Детето Лъв никога не се смущава, когато го отрупват с ласки и внимание Напротив, забележете спокойният му самодоволен израз, когато някой случаен минувач спре да му се порадва.\nЗнайте, че вашето хлапе Лъв е много по-неразумно и буйно от останалите хлапета на същата възраст. Лекомислено се впуска във всякакви лудории, дори ги организира. Но след прекомерната му активност настъпват периоди на лъвска леност, когато ще се въргаля из цялата къща, без нищо да подхване. Оставете го на мира, но в същото време му дайте да разбере, че няма кой да му слугува. Ако му трябва нещо, сам да си го вземе. Защото разглезеното дете Лъв се превръща в истински тиранин. От време на време, разбира се, може да му подадете някоя книга или чаша шоколад, но само като приятелски жест. Ако изцяло се оставите на лъвските му капризи, непременно ще ви превърне в придворна прислужница или кралски паж. Така, че направете си труда да внушите на малкия Лъв, че трябва да уважава правата на другите, ако иска и те да уважават неговите и тогава той ще се превърне в далеч по поносимо същество. Тези деца са толкова мили и игриви, колкото и малките лъвчета в зоологическата градина, и точно като тях имат нужда от строгост и любов. Затова родителите, подобно на звероукротителите, трябва в еднаква степен да използват и сърдечната целувка, и жилавата пръчка. Целувката без пръчка и пръчката без целувка ще бъдат пагубни за възпитанието на дете от тази зодия.\nИма два вида деца Лъв. Първите са много общителни, весели, жизнерадостни, прями, открити, сърдечни и великодушни, макар и понякога по-агресивни. Другите са тихи, свити, срамежливи или поне така изглеждат. Вторите обикновено развиват тази плахост у себе си вследствие на накърнената им суета, било под въздействието на твърде строг родител, било поради прекалените грижи към по-малко братче или сестриче. Вътрешно и тайно те копнеят за точно толкова внимание, колкото и връстниците им от другия тип. Опасността при тези ситуации, особено ако продължават дълго, е, че като порасне, същото това дете Лъв ще вземе насила да се налага, търсейки внимание обикновено в неудачен момент и от неподходящи хора. Другата възможност е да се затвори завинаги в болезнено отчуждение и вечна неудовлетвореност. Когато ме се пречи дълго време, Лъвът става силно деструктивен.\nМладите представители на зодия Лъв обичат да играят на войници, но особено им допадат игри с голяма доза случайност или късмет в тях. Момиченцата обичат да се правят на дами, да се контят, за да могат големите да им се радвате да им казват, че са красавици, но когато им възложат домашна работа, те се отнасят много съвестно към нея. Все пак не очаквайте че с удоволствие ще мият пода или ще изхвърлят боклука. Не обичат мръсната работа, затова им възлагайте нещо по-отговорно, нещо, в което да могат да проявят творчество и самоинициатива Някои от тях са големи мъжкарани, но с течение на времето суетата им ще надделее и този етап постепенно ще отмине.\nУчителите могат да се осланят на тях като заместници, ако им се налага да напуснат за кратко време класната стая. Децата Лъв обичат да обясняват и за тях е истинско щастие да им се гласува доверие. Защото освен всичко друго това ги поставя в привилегировано положение . Като заместник на учителката си детето Лъв винаги ще съумее да въдвори ред, но не за дълго, защото само няма да издържи на изкушението да полудува заедно с другите.\nКогато нещо ги интересува, Лъвовете усвояват познанията много бързо и лесно. Те са интелигентни и обикновено възнаграждават търпеливите си учители с големи успехи, но не трябва да се забравя, че освен да учат, обичат и да мързелуват. Разчитат главно на слънчевото си излъчване и неотразимия си чар. Учителите често се влияят от ослепителните им усмивки и комплиментите на този слънчев знак и затова не е чудно, че децата Лъв често получават по-високи бележки, отколкото заслужават. Много е важно да добият навика да учат редовно. Но това не трябва да става насила, защото насила Лъвът нищо не постига. Най-лесния начин да накараш детето Лъв да повиши успеха си в училище е да предизвикаш суетата му и да го подтикнеш да се изяви. При него този номер винаги минава. Когато заслужава, не пропускайте да го похвалите, и то на всеослушание. Защото колкото и да го хвалите, то ще е гладно за още.\nНа децата Лъв винаги им трябват повече пари за харчене, отколкото на другите. Защото са широкопръсти. Не е зле да им повтаряте от време на време това, което Рокфелер е казвал на децата си: Когато имаш пари дай една част, похарчи втора, а трета сложи настрана. Особено наблегнете на третата част.\nКато пораснат, младите Лъвове, момчета и момичета, ще започнат много по-бързо от своите връстници да забелязват представителите на другия пол. Очаквайте бурен пубертет, защото детето ви, родено под знака на Лъва, ще променя настроенията си най-малко по сто пъти на ден. Както приятелствата му, така и увлеченията му ще бъдат изключително драматични, изпълнени с редуващи се изблици на въодушевление и душевни терзания. Всички деца от тази зодия обичат да ходят на гости. Много болезнено понасят строгото смъмряне, защото уронва чувството им за достойнство. По-добре поощрете вродената му дързост, и те няма да излъжат очакванията ви.\nНе е лесно да възпитаваш августовско дете. Ще има моменти на отчаяние, когато ще решавате, че това зверче въобще не може да бъде опитомено. А то, разбира се, може да бъде, но само с нежност и постоянство любовта е магическия ключ, който никога няма да заяде в ключалката на златното му сърце. Обичайте ги като деца, за да израснат добри и великодушни. Помнете, че детето Лъв винаги се прави на голям храбрец, но и винаги се опасява, че не е. Приласкайте го, притискайте го към себе си всяка вечер и го обичайте с цялото си сърце.\nОпитвайки се да имитира звуците, които чува в детската си стая, бебето Дева носи в себе си зародиша на рядко споменавания актьорски талант на Девата. Способността за подражание се изявява едва ли не още от рождение. Детето Дева е будно и пъргаво, макар и същевременно по-мирно и спокойно от другите деца противоречие, загатващо за една бъдеща личност, която ще обича да утешава хората, но същевременно ще бъде и лесно раздразнителна.\nНе се опитвайте да храните вашето бебе Дева с ябълково пюре, ако то иска праскови, защото в такъв случай ще срещнете упоритата му съпротива. Всичко ще свърши с това, че по целия под ще има размазано ябълково пюре, без в коремчето на бебето да е попаднала и една лъжичка от него, макар че, извъртайки категорично главичката си настрани, то ще се усмихва най-очарователно То може да ви изненада с това, че предпочита спанак пред сладолед. Взискателността на Девата по отношение на храната се проявява отрано. Като оставим настрана факта, че са крайно придирчиви към яденето и че от време на време имат проблеми с храносмилането, децата Дева са лесни за отглеждане, почти без конфликти и дрязги. Дори и като съвсем малки тези деца обичат реда и грижливо подреждат играчките си след игра. Вашето дете Дева може да е мълчаливо и срамежливо, когато е сред много хора, но в семейството и между приятели никак даже не си гълта езика. То вероятно ще проговори рано, но не и сред непознати. Детето Дева рядко създава проблеми и е приятна компания за майката, докато тя си гледа къщната работа. То ще я имитира успешно и ще разбира още от първата дума, без да е необходимо да му се карат.\nВ училище децата Дева са любими на учителите, защото лесно се поддават на дисциплина и грижливо се подготвят за уроците. Истинско удоволствие е да преподаваш на типичното дете Дева умно и с добри маниери. Трябва обаче да се внимава със забележките. Прекаленото изтъкване на неговите грешки може да го доведе дотам, че да се поболее.\nЗа него би било крайно унизително да му прочетете конско пред целия клас, след което може за дълго да изгуби желание да учи. Ако детето Дева допусне грешка, достатъчно е да го поправите само веднъж, при това спокойно. Самото то ще иска да си я поправи, дори повече от учителя.\nДецата Дева често приемат като важно задължение всички онези простосмъртни дейности, от които останалите ученици гледат да се измъкнат. Те са изпълнителни, даровити, сериозни и приятни по нрав, но лесно се ядосват от хапливите забележки на палавите си съученици. Детето Дева умее да рисува, както и да списва училищния стенвестник. То би могло да опита силите си и в драмкръжока Няма да бъде сред звездите на трупата, но ако преодолее страха си от сцената, ще съумее да изгради реалистични, убедителни образи.\nБлагодарение на своята частност и съсредоточеност ученикът Дева е идеален помощник на учителя при преглеждането на писмените работи в класа. Като дежурен той е етичен и внимателен. Стеснителният, тих ученик Дева обаче е в състояние да засрами учителката си, когато тя допусне грешка /все пак и учителите са хора/, като вдигне ръка, за да я поправи. Учениците Дева искат да знаят обяснението на всяко нещо. Те рядко биха поставили под съмнение думите на някой авторитет, но биха поставили под съмнение прочетеното в книгите. Писаното слово не е достатъчно за любознателния, ревностен ум на Девата. Тези деца имат нужда от най-различни образователни играчки. А когато са съвсем малки, на тях трябва много да им се чете. Ако не получат добро образование, като възрастни ще бъдат големи неудачници. Девите които смятат, че знанията им са по-недостатъчни, отколкото на другите хора, се превръщат в раздразнителни интроверти, болезнено страдащи от своята некомпетентност.\nКогато юношата Дева започва да забелязва противоположния пол, на-добре е да не му обръщаме внимание. Ако се шегуваме с момичето за нейното първо приятелство, това може да я нарани емоционално за цял живот, а ако прекалено се бъркаме във връзките на някое момче с неговите приятелки, то може да си остане ерген.Девите не приемат лесно близки взаимоотношения, водещи към женитба, тъй че пътеката трябва да бъде колкото може по гладка.\nВашето дете Дева ще има нужда от физическата проява на любовта ви към него. То никога няма да ви покаже силно желае такъв вид любов, но ако не му я дадете, това сериозно би повлияло на бъдещите му взаимоотношения с хората. Дори и красивите умни момиченца, както и хубавите умни момченца трябва да бъдат убеждавани, че са интересни. За тях е трудно да повярват, че тяхното скромно, боязливо поведение е не по-малко привлекателно от агресивността на приятелчетата им. Засилените прояви на внимание не биха развили прекомерно самолюбие у Девата, тъй че не бъдете пестеливи на прегръдки, целувки, искрени комплименти и потупвания по рамото.Вашето дете Дева се нуждае от големи, ежедневни дози подобни емоционални витамини наред с вигантола.\nТо ще си създаде многобройни непроменливи навици и ще се възмущава, ако премествате личните му вещи или по някакъв начин нарушавате неговото уединение. Детето Дева върши всяко нещо в определен момент и ако дневния му ред е разстроен, това би разстроило и самото него. Гледайте да не го питате за искреното му мнение, иначе то може да бъде приятна и отморяваща компания. Това дете е в състояние да критикува всеки член от семейството, понякога забавно, но язвително имитирайки неговите недостатъци. То вероятно още от малко ще предпочете да има собствена стая ще е придирчиво по отношение на готвенето ви. Никакви бучици в картофеното пюре, ако обичате и по-малко подправки в ястията. Но още преди другите деца да са научили азбуката, то вече ще проявява забележително чувство за отговорност. Ще съчувства на мама за пристъпите на главоболие, както и на татко за финансовите му затруднения. Ще се старае в училище да получава хубави бележки, да помага в къщи и да харчи разумно джобните си пари.\nМакар, че далеч не е модел на съвършенството и че би ви се искало да го напердашите, когато ви накара да почистите семките от лютите чушлета или когато откаже да облече ризата, която току що сте огладили, защото имала две гънчици, общо взето приятно е да имаш в къщата си дете Дева.\nТези деца трябва да имат котенце или птиче, за да научат постепенно и кротко, уроците на любовта, грижейки се за безпомощните същества. Не му взимайте санбернарско или полицейско куче. Ако е типична Дева, ще предпочете по-малко животинче. То би наблюдавало с интерес някой мравуняк Суетнята на работливите мравчици би заинтригувала неговия любознателен, практичен ум.\nВслушайте се в думите когато говори. То е по-умно, отколкото може да се очаква за възрастта му. Бъдете взискателни , макар и не прекалено, защото стига да знае какво точно очаквате от него, то ще се старае да ви угоди. Не забравяйте, че за да се развива неговото въображение има нужда от поощряване и простор, инак ще се задуши още в зародиш. Не се тревожете, че може да го разглезите или да му внушите прекалено много илюзии. Детето Дева е направено от по-твърд материал, отколкото си мислите.\nВдъхнете му колкото може повече прекрасни мечти. Те ще му осигурят така необходимото емоционално равновесие, когато порасне. Гледайте да има някакво тайно желание, към което да се стреми. Мисълта за разни осъществени сякаш с магическа пръчка мечти ще го предпазва от самота през идните години, а за в бъдеще то ще има много такива моменти. За разлика от други деца Девата вероятно няма да обича кой знае колко приказките и измислиците. Това дете е истински малък реалист. Вероятно за това има нужда от тях.\nАх, какво красиво бебе!. Родителите на родените през октомври деца го чуват толкова често, че трябва да им простим самодоволството. Малките Везни наистина са като пухкав розов ангел, изваден сякаш от страниците на детска книжка с картинки. Миловидното изражение и тези сладки, добре балансирани черти на Венера правят детето Везни истински чаровник. То рядко изритва одеялцето си с писъци и пламнало от ярост личице, както и рядко удря майка си по носа, докато тя се опитва да даде бутилката с биберона. То е добре възпитано, за да прави подобни номера. Усмивката му озарява детската стая. Господи, какво сладко и добро бебе! Толкова тихо и спокойно. С такива бузки и трапчинки! Няма съмнение, че някоя милостива фея го е дарила с вълшебна целувка!\nНе искам да играя ролята на подлата стара вещица по време на кралската кръщавка, но бихте ли си направили труда да проверите дали бебето има трапчинка на брадичката? Повечето родени в тази зодия деца имат. Намерихте ли я? чудесно. А сега отворете последната страница на неговия дневник и напишете думите, които вашата баба е обичала да повтаря - Трапчинка на брадата дяволче в душата / Може би баба ви е изучавала тайно астрология?/ Ще дойде време, когато ще погледнете написаното и ще се преклоните пред мъдростта и.\nНякоя сутрин ще се случи следното. Вашето малко момченце ще седи на масата и ще бърка с лъжица ту в едната, ту в другата чиния.\nЧинията вдясно е с яйца на очи, приготвени точно по вкуса му.Чинията в ляво е с овесени ядки, посипана богато със захар, точно по вкуса му. И двете изстиват, а детето още не е сложило и залък в устата си. Може би не е гладно? Напротив, умира от глад. Да не би да е болно? Не, чувства се отлично. Може би е сърдито или нещо подобно? Не, съвсем не. Защо тогава седи така упорито и само подбутва лъжицата си? Защо не хапва нищичко?\nСинът ви не може да реши какво да изяде най-напред яйцата или кашата. А ето че и вие го обърквате още повече, като се опитвате да го съблазните с чаша портокалов сок и препечена филия. Това е грешка. Сега той за нищо на света няма да може да реши. По-добре забравете таз сутрешната закуска. А утре му сервирайте последователно нещата. Първо портокаловия сок. После овесената каша. Изяжда я. Следват яйцата. Той ги обича. А накрая препечената филийка. Той седи и дъвче щастлив, а вие се удивлявате, че се справя с цялата си закуската по-малко от десет минути. Току-що сте научили най-важният урок по възпитание на детето Везни. Никога не му давайте възможност за избор. То не обича да взема решения.\nАко има нещо, което детето Везни да ненавижда повече от взимането на решение, е да прави бързо това. Не го карайте да бърза.\nДа речем, че вече се е научило да се облича само и вълнението му от това приключение го е избавило за няколко седмици от типичната му нерешителност. Обличането му е вече изработен навик. А ето че вие му помагате да започне, като му обувате гащетата. Освен това приготвяте до него панталонките с презрамки, ризката, обувките и чорапите. Синът ви седи. Обличай се Харви!. Той продължава да седи. Побързай, Харви!\nСледващото нещо, което ще втълпявате на всички е, че вашето дете Везни е упорито. Това е несправедливо. Упорито е детето Телец, а не роденото в зодия Везни. Опитвате се припряно да го накарате да реши бързо кой чорап на кой крак да обуе по напред. Цялата работа е достатъчно трудна и без това, но тъкмо когато детето е решило да обуе левия чорап на левия крак, вие му изкрещявате, разстройвате равновесието му и детето пак се озовава там, откъдето е започнало. Най-напред кой чорап? Ваша си е вината, а не негова. Защо очакват от него да вземе толкова бързо решение, щом постоянно му крещят, подвикват и натякват? Това проглушава тъпанчетата му и освен това го кара да забрави какво се е канело да реши преди минута.\nТочно това е в състояние да ви разтрепери, особено ако сте нервен човек. А и не само вас. Някой ден ще се появи прекрасно и влюбено в сина ви момиче. Двамата ще обсъждат сватбата си. Кога и дали. А синът ви седи. Трябва ли да се жени? Не трябва ли? Девойката чака търпеливо. На лицето на сина ви се е изписало болезнено изражение. Най-сетне момичето пита : Ще се оженим ли Харви? А той седи ли, седи. Тя пак го пита:Кога ще се женим Харви? Бедното момиче. Това е същата грешка, която вие допуснахте със сока и препечената филийка. Сега той трябва да реши две неща. Не само дали ще се женят, но и кога. Ще трябва да си поговорите с момичето.\nНо това ще е след много години. Днес проблема са обувките и чорапите. Приближете се решително до детето и кажете :Харви, нека най-напред обуем този чорап на този крак. Кажете го нежно. Не викайте и не крещете. Ако можете, измислете си мелодия и го изпейте като песничка. Ужасно ще му хареса. Ето, премахнали сте две препятствия. Помогнали сте му да реши и сте разсеяли неприятната атмосфера. След пет минути синът ви е облечен. Така ще трябва да постъпи и момичето някой ден да му изпее тихичко Ще се оженим на 26 юни/ за предпочитане е мелодията на Сватбения марш/. Но ако момичето е стеснително, ще се наложи да почакате, докато станете баба. Щастливият край на тази история е следният: ако приучите сина си да взема решения, без да го подканяте, побутвате и карате да бърза, и момичето ще има полза. А дотогава той ще е преодолял нерешителността си.\nДецата Везни, чийто родители са разрушили деликатния им баланс чрез постоянно настояване да взимат прекалено бързо решения, като пораснат, обикновено стават твърде невротични, щом опре да избор. Предложете на сина си решение, но внимателно и мило. При това безброй пъти. В края на краищата той ще се научи как да се справя сам, а вие ще ме помогнете да превъзмогне една от най-големите си трудности. Покажете му как сте успели. Това е всичко. Той може да изглежда упорит, но всъщност това е типичната за Везните реакция, когато човек ги изтръгне от дълбок размисъл и ги накара да се размърдат. Той би искал да ви направи удоволствие и наистина би го сторил, но може да успее само когато край него цари пълна хармония на звука, цвета и мисълта. Напрежението изкривява неговия свят като лошо закачена картина. Когато припрени възрастни насилват една млада индивидуалност да влезе в погрешен калъп, тя може да се втвърди в доста странна форма.\nМоже би ще ви помогна да се почувствате по-малко объркана, ако ви кажа, че имам приятел зъботехник, баща на две момиченца Везни разликата им е три години. Можете да си представите какво ставаше сутрин в този дом. Четири обувки, четири чорапа, четири крака и две объркани малки същества. Момиченцата Везни ходеха почти всеки ден боси, докато родителите им не откриха астрологията.\nЩе ви е от полза и да помните причината за нерешителността на вашето дете. Тези деца са по рождение умни и търсят истината. Те са добри по душа и искат да бъдат справедливи. Малките същества в дома ви се ужасяват да не би да допуснат грешка или да направят неправилна оценка. Синът ви не иска в никакъв случай да нарани чувствата ви, но характерът му го принуждава, преди да се впусне в нещо през глава, да търси балансиран отговор, включително и на въпросите с обувките. От друга страна, предпазливостта на Везните изгражда характер, пригоден да избягва инциденти и неприятности в детството или по-късно в живота. Не драматизирайте. Малките везни толкова дълго се колебаят дали да нарисуват синя пуйка върху стената на дивана, че ще успеете да ги спипате, преди поразията да е станала.\nАко вашата рожба везни получи несправедливо обвинение, че е упорита, причината може да е в това, че телевизорът и радиото непрестанно гърмят. Вероятно цветовете в детската стая ще обяснят неспокойния и сън. Шумът и крясъкът принуждават емоционалните везни на детето да се поклащат непрекъснато. Но всички нюанси на синьото и на пастелните цветове ще го успокоят и наистина ще са от полза. Пуснете музика, но тиха и нежна, ако искате то да яде, подредете или изнесете играчките му. Ако звуците и цветовете около детето Везни са неприятни, такова ще е и поведението му. Освен това, ако то стане случайно свидетел на каквото и да е насилие, това може да унищожи завинаги нещо дълбоко в него. Дори като бебе детето ви ще се стряска или разтреперва при внезапен звук. Роденото в тази зодия има нужда от тишина, покой и много почивка.\nИзправяме се обаче пред друг проблем на Везните мързела. Това всъщност не е никакъв мързел. Детето играе доста дълго и неуморно, след което трябва да си почине. То не безделничи. Просто се възстановява. Стилът на Везните изисква периоди на активност, а след тях на пасивност. Това е единственият начин сънът ви да се съхрани емоционално и физически здрав. Ако го карате да се чувства виновен за тази своя природна потребност, той наистина ще стане мързелив, за да се самозащити. Забележите ли, че детето Везни не върши нищо, не се притеснявайте. Сега вътрешните му везни ще се уравновесят отново и то ще е готово за действие. А междувременно просто възстановява енергията си. Неговите планети го карат да постъпва така и то е безсилно да промени каквото и да било.\nДецата на Венера умеят да умилостивяват корави сърца. Те имат безкрайно очарователни маниери, убеждават те толкова сладко, а и кой би устоял на тази усмивка и на тези трапчинки. Малките Везни са тъй мили и гальовни, че родителите им могат да се превърнат в две вълшебни феи, изпълняващи всяко тяхно желание и прищявка /същото се отнася и за всевъзможните им безумно влюбени в тях роднини/. Затова тези деца често започват училище толкова разглезени, че е почти невъзможно да се справи човек с тях. Но в края на краищата не можеш да се държиш с едно дете като с принц или с принцеса, а после да очакваш то да се подчинява на заповеди. Малките Везни не се нуждаят толкова от дисциплина, колкото от по-малко глезене.\nОбикновеното дете Везни, правилно отгледано и възпитано, е истинско удоволствие за своя учител. Малките Везни са умни и последователни, обичат да разсъждават и спорят, много са любознателни, което ги прави добри ученици. Но веднъж започнали да четат и запаметяват факти, и вие, и учителите ще бъдете подложени на постоянни спорове и дебати.\nНяма да постигнете нищо, ако сте категоричен с момче или момиче Везни. Винаги излагайте двете страни на даден проблем. Иначе те ще ви сметнат за несправедливи. Ако изложите само едната, ученикът Везни ще направи голям въпрос , защитавайки другата, докато не ви принуди да проявите повече съвест. Ако сте пристрастни към аргументите за, младежът Везни непременно ще заеме страната на тези против, което му създава репутацията на бунтар. Но нищо не е по-далеч от истината. Тези деца се придържат педантично към правилата, но само докато вярват дълбоко, че тези правила не са пълна глупост. Везните трябва да са винаги уравновесени, иначе усещат неприятно напрежение. Малкият представител на тази зодия ще спори до момента, докато не се убеди, че и двете спорещи страни са еднакво прави и везните на правосъдието и справедливостта са се уравновесили напълно. Родените през октомври деца винаги изострят ума на родителите и учителите си, защото човек трябва да си поразмърда мозъка, ако иска да излезе на глава с тях. А те ще спорят с вас за всичко от заглавието на вестника до това кой е бил прав и кой крив в някакво семейно недоразумение. Детето Везни не обича да слуша клюките на възрастните. За него тайната е свещена. Освен това се мръщи на всяка прибързана преценка. Ще вземе страна на най-големия ви враг, стига да мисли, че грешите.\nНикога не нарушавайте спокойствието на личния му живот. То не би нарушило вашия. Нека на масата е приятно и весело. Момиченцата ще ви придумат да поставите цветя и свещи. Момченцата ще предпочетат умерено меню и ще пожелаят навярно нещо сладко. Вярно, че са възможни извести проблеми с излишните килограми и кантарчето в банята вероятно ще се попретовари.\nЕдно от удоволствията с децата везни е, че обикновено се пазят чисти и спретнати, бе за да ги наставлява излишно човек, стига да не са намерили спасително убежище в негодуванието и сляпата ярост в отговор на грубо отношение към тях. Повечето родени в тази зодия деца ненавиждат вкъщи да е мръсно и разхвърляно, затова ще ви помагат да поддържате ред и чистота. Тъй като Везните са музикални и артистични, у дома навярно ще си имате бъдещ композитор или артист. От вас се иска само да му дадете възможност да развие способностите си.\nМомиченцето Везни като нищо ще изсипе цялата ви пудра върху рокличката си и ще излее върху къдравата си главица най-скъпия ви парфюм, а и не обича да излиза от банята. То просто реагира на присъщата на родените в тази зодия любов към удоволствия от рода на аромати и топла вода. Във възрастта между десет и двайсет години дъщеря ви ще прекара в банята часове наред, потопена в пълната с пяна вана, и ще изразходва всичкия определен за гости сапун. Помнете, тя търси хармония, а спокойствието, красотата и комфортът са равностойни на хармония.\nВашият син Везни вероятно ще ви отчайва с дремането си в хамака и с неприятния си навик да знае повече от вас, и то за неща, които още не са за главата му. / Да, понякога ще се кълнете, че той има повече от две глави/ Само, че излежаването му от време на време стимулира неговата енергия.Тя никога не се изчерпва напълно, тя се саморазрежда. Колкото до позата на сина ви да знае прекалено много, то той може би упражнява с вас бъдещата си професия на адвокат. Гледайте оптимистично на това. Някой ден съдът ще е навярно аудиторията от негови пленници, а сега изходът е да сервирате веднага вечерята или да скриете вчерашният вестник. Насърчавайте и момчетата и момичета да пишат, ако имат желание за това. Помнете, че Везните управляват и книгите.\nТинейджърите и от двата пола ще поддържат вкъщи постоянна атмосфера на обич и нежност. Вероятни са толкова много случаи на страстна любов към кучета, че нищо чудно рано или късно да се почувствате като в огромен кучкарник. Но и това ще премине. Някой ден сватбените камбани ще ударят и вашата рожба, родена под знака на Везните, ще си създаде хубаво, мирно, спокойно и хармонично семейство, в което обичат да спорят. А някоя слънчева октомврийска утрин, застанал пред родилното отделение, ще чуете сестрата или някой посетител да възкликва :Господи, какво красиво бебе! Толкова мило и добро! Толкова спокойно и сладко! А вие ще отговорите с цялата своя трудно постигната мъдрост: Да, но виждате ли трапчинката на брадичката му?\nКогато гордите родители въдят за пръв път своето бебе Скорпион, обикновено преживяват радостна изненада: Много повече прилича на човече от другите бебета в детската стая шепнат си те. И е по-спокойно..а пък телцето му е толкова якичко! Вярно е това, дори най-дребните бебета Скорпион обикновено имат изключително силни телца. Такава е направата им, за да подхожда на изключително силния им дух.\nКато малки Скорпионите обичат да се борят с другите деца и са решени да ги надвият. Примирението не е сред техните положителни качества. Дори да покажат, че се предават, истината е, че те просто изчакват удобен момент, за да подновят борбата на друг фронт, където те ще имат предимство.\nСлед , като разберете, че щъркелът ще кацне у вас през ноември или малко по-рано, тутакси идете да си закупите една голяма здрава кошарка. Ще ви потрябва. Когато бебето пристигне у дома, може да ви се наложи да се мушкате вътре, за да почетете или да се нахраните на безопасно и спокойно място зад пречките. Продавачката сигурно ще ви изгледа недоумяващо, когато легнете на синия дунапренен дюшек, за да прецените дали ще ви е удобно, но вие не и обръщайте внимание. Ако се притеснявате от вторачените очи на една непозната, как тогава ще посрещнете невъзмутимо горящият , изпитателен поглед на собственото си дете? Малкият Скорпион ще ви приковава с настоятелни очи още щом прогледне и вие като под хипноза ще изпълнявате всеки негов каприз. Представете си го как седи на пода с кръстосани крачета и надува гайдата, а вие сновете безпомощно из стаята като животно в клетка. И таз хубава! Затова най-добре опитайте да се закалите още отсега, за да устоявате на дяволчето в него. А продавачката изгледайте ледено. Нали собствените си пари харчите? Поведението ви може да е малко особено, но тя ли ще ви се налага? Вие сте купувачът. Следователно вие се разпореждате. С леки промени тъкмо това е отношението, което е необходимо да проявявате, за да се справите с малкия Скорпион. Домът е ваш. Ако методите ви се виждат малко особени, това не означава, че детето ще ви се налага. Вие сте майката. Следователно вие се разпореждате. Когато му казвате това, го гледайте строго докато не сведе очи.\nПредстои ви тежка задача, но пък предизвикателството е интересно. Трябва да подложите детето Скорпион на строга дисциплина. Нужно е да му внушите да проявява деликатност към по-слабите, джентълменство при загуба, уважение към авторитета и незлобивост към онези които са го засегнали. Докато оформите характера му, ще бъдете поразена от неговия остър ум и магнетично излъчване. Заслужава си да поощрявате рядко срещаната му храброст и честност, но го пазете от заразата на себичността , която може да изопачи и унищожи тези качества.\nПред Скорпиона има два пътя, по които да поеме нагоре или надолу. Известно време може да сте убедена, че може да е избрал някоя тъмна, задна пътека още преди да е проходил. Суетливите, нервните и мекушавите майки ще вдигнат ръце в самото начало. Щом му забраните да пипа нещо, вашето залитащо дребосъче ще ви изгледа на кръв. Ала и вие се взрете в него приветливо, но непоклатимо.Сигурно ще ви е трудно да докарате приветлив поглед, но не се отказвайте. Усмихнете се през стиснати зъби и кажете едно твърдо, непоколебимо не. Така ще извоювате временна победа. След час битката ще продължи, но все пак сте направили една крачка по онзи път, който води нагоре. Рано или късно малкия Скорпион ще започне да се възхищава от упоритостта, с която му се противопоставяте. Той възприема само от даден човек, който е по-силен от него. Но, разбира се, смята че победата ви се дължи на сегашният му ръст и че един ден ще ви надвие. Все пак засега, макар и неохотно, ще ви отдава уважение, поне докато сте по-висока от него. Вашата задача се изчерпва до момента, когато порасне достатъчно, за да поваля на земята по-големият си брат или да мери сили с баща си на канадска борба. Ще се изтощите, но затова пък ще бъдете горда, че сте отгледали прекрасен Орел вместо отмъстителен Скорпион. И едно предупреждение: старайте се да съчетавате строга дисциплина с щедра обич и привързаност, за да не превърнете детето си в окаян Сив гущер, изтерзан от фобии и страхове, огорчен и необщителен.\nС недвусмислените си, често саркастични изказвания и непосредственото си поведение той ще изглежда прям и открит, но всъщност ще остане дълбоко потаен. Скорпионът си има своите малки тайни и не бива да му ги изтръгвате. Дайте му едно метално ковчеже с ключ, където да си държи детските съкровища, или му отделете собствено чекмедже, което никой друг от семейството не бива да отваря. Когато момичето Скорпион поотрасне ще поиска дневник с катинар че\nТези младежи ще спотайват мислите си, но да се укрие нещо от тях е напълно невъзможно. Те ще узнаят всяка срамна семейна тайна, набързо ще разберат, че леля Бърта има изкуствено чене и че вуйчо Пърси честичко си посръбва, а пък татко ходи със зализан перчем за да скрие плешивината си. Освен това са факири в изнамирането на изгубени чорапи, ключове, портфейли и червила те са безпогрешни детектив чета, които с магьосничество и желязна логика разкриват всяка загадка.\nМалките Скорпиони имат необикновената способност да издържат на болка. Дори когато зашиват без упойка раната им, няма да пролеят сълза. А по ум детето ви е надскочило годините си. Ще има случаи, когато инстинктивната му съобразителност ще е вашето спасение. Когато бащата е отчаян от безпаричието, може неочаквано да се озове в бурната прегръдка на своето мъниче, което още нищо не разбира от финанси. То просто усеща че татко му е нещастен, и иска да покаже, че ще срази лошото което го измъчва. Когато майката е болна или потисната, ще получи изненадваща милувка от дребосъчето, незнайно как доловило, че е угрижена.\nДецата Скорпиони проявяват безгранична към приятелите и близките си. Но към останалите са неумолими. Ако някой лош малчуган нарочно потроши дървеното му конче, Скорпионът е способен да счупи пожарната кола или велосипедна на злосторника. И не само това. Ще му забие един юмрук в носа, та да е сигурен, че онзи няма повече да настъпва опашката на Скорпиона. По принцип тези прояви могат да се възпрат и аз ви желая успех. Кажете на детето си, че отмъстителният гняв се връща на този, който го е излял и че като си разчиства сметките, измъчва себе си, но знайте че няма лесно да го убедите в това. Купете му един бумеранг от онези, които се продават в магазините за играчки, и му кажете да го метне с всичка сила. Когато бумеранга ненадейно отскочи обратно и го перне няколко пъти по ухото, детето Скорпион, току виж осъзнало съвета ви. Ясно, че тази играчка няма да му хареса така, така както микроскопа, книгата с описание на фокуси или пък комплекта за химически опити. От такива подаръци ще хвръкне на небето.\nУчителите му ще се чудят дали да го поставят начело на класа, или да прибягнат до добре изпитаната букова пръчка. Накрая сигурно ще решат да ги редуват. Момчетата и момичетата Скорпиони имат остър проникновен ум и вроден усет към теоретичните науки. Могат да бъдат отличниците или най-големите калпазани и кръшкачи в училище. Ако имат късмет с опитни възпитатели, ще се научат бързо да четат ще бъдат сред най-възприемчивите деца.\nДетето Скорпион може да стане първенец на випуска, ако успеете да го отклоните от вечно привличащите го забранени неща. Поддържайте физическата му активност и пъргавият му ум, насочете страстното му любопитство към науката, литературата, медицината или спорта. Поощрявайте детските му мечти да стане конструктор на космически кораби, моряк , пожарникар, министър или дори президент. Не му внушавайте своята представа за успешна кариера. Това е най-бързият начин да поеме по нанадолнището и да се спусне по опасните тъмни пътеки на живота. Той знае най-добре какво иска и ще направите голяма грешка, ако му налагате волята си. Бъдете лоялна към него не се отмятайте и никога не нарушавайте обещанията си.\nНа това дете са необходими благоприятни възможности да изразходва огромната си енергия, за която може да не подозирате, тъй като на вид е спокойно и уравновесено. Нервните изблици, споровете на маса и спречкванията преди лягане ще станат причина да сънува кошмари и са гибелни за психическото и физическото му здраве. То е обладано от много страсти и кипящи чувства и за него е трудно да укроти буйната си природа, но при внимателни напътствия ще привикне да се владее чудесно. Пагубно влияние ще окаже и грубото прибързано мърморене, което е лишено от логика, както и подигравателното снизхождение. Скорпионите проявяват склонност към опиати, така че внимавайте да не попаднат в ръцете им. И огънят ги привлича, затова не оставяйте кибрит край тях.\nОбичат шествията от призраци в навечерието на Вси Светий, филмите на ужасите и научната фантастика. Момчето Скорпион ще проявява голям интерес към момичетата. Не се изненадвайте, ако сварите петгодишният си син да хвърля загадъчни погледи на къдрокосата първокласничка от съседният двор. Един ден той ще стане голям Любовник. Това не може да избегнете. Но можете да предотвратите някои бъдещи романтични драми, като внушите на своето момче или момиче Скорпион колко важна е почтеността в сърдечните връзки. Децата от тази зодия почитат семейното огнище. Обяснете им, че то ще рухне, ако проявяват безотговорност в любовта, и те ще ми послушат.\nКакъвто и да стане, Скорпионът ще бъде най-добрият в своето поприще. Той е достатъчно упорит, за да постигне желаното, както и достатъчно издръжлив, за да осъществи докрай начинанията си. Но неговата самостоятелност не бива да ви заблуждава. Той се нуждае от подкрепата ви. Тя ме е нужна, макар да се преструва, че презира застъпничеството. Трябва да му помогнете да открие достойна цел , накъдето да насочи страстната си енергия, като заплашва да го похаби. Това е необикновено чародейно дете, предопределено за значими дела, които ще осъществи след дълъг път. Крачете редом с него, докато сте му нужна, после го пуснете да продължи само. Ще се върне живо и здраво, извоювало желаното. Плутон го дарява с мъжество, сила и интелигентност, но от вас зависи дали ще получи онова, което най-много желае простичък пример как да обичаи да получи ответна обич.\nВ сградата където живея, има едно тъмнокосо момиче ирландче, родено през декември. То свири на китара и понякога пише песни. Веднъж написа един стих, който сметнах за великолепен, само че и беше трудно да продължи нататък с текста. А нямаше защо да се тревожи при такова начало. То гласеше:И ето появи се ти пред мен, размахал своето сърце за поздрав.\nТая странна фраза дава характерна представа за всички Стрелци на възраст от една до сто години.Календарът е без значение. Те и без друго никога не порастват. Вгледайте се добре във вашата дъщеричка Стрелец. Ето я, размахва сърчицето си за поздрав към вас като дружелюбно овчарско куче. Синчето ви Стрелец го размахва също тъй ентусиазирано с отчаяно желание да го харесват такъв, какъвто е. Когато хората не отвърнат на техният поздрав, сърчицата им клюмват разочаровани. Стрелците са щастливи и игриви миниатюрни малки клоуни, които се смеят със сълзи в очите, бъдат ли отблъснати. Дори бебетата проявяват слънчевата си природа и дружелюбие. Юпитеровото бебче ще реве, ако го оставите само, но закарайте само количката му в стая където възрастните се смеят и разговарят и то ще заспи доволно. Сънищата му ще бъдат още по-сладки, обвити в уютната, позната атмосфера на любящи и щастливи хора. По-късно ще се отчужди малко от семейните връзки, но докато е мъничко се нуждае от сигурността на човешките миризми, гледки и звуци също както и на новороденото кутре му трябва един от старите ви пуловери, за да се омотае уютно в него. Ако юпитеровото дете не получи подобен, близък човешки контакт, то ще се затвори в себе си и ще придобие известна склонност към сарказъм. Тогава ще си намери заместител. Може да е одеалце, мека възглавничка или рошаво мече с поразкъсани уши и вече без нос, но те ще му създават чувство за сигурност. И все пак детето би предпочело вас.\nМомченцето Стрелец разкрива веселата си природа на щастливец, като скита из гората босоного, подсвирква си безгрижно, понесло самоделната въдица и буркан с червеи. Вярното му куче го следва подире, а то самото разговаря с всеки срещнат. Тая непосредственост на Стрелците като малки не ги напуска и по-късно. Момиченцето, управлявано от Юпитер, често е буйно и палаво и в юношеска възраст постоянно се нуждае от напомняне да се държи като дама. Ала тези момичета и момчета си имат собствена представа за облика на малката дама и малкият джентълмен. В основата е заложена честността. Голата, не украсена и рязка честност. Те я усъвършенствуват до изкуство и очакват да я видят у вас също, иначе..Иначе какво? Иначе ще откажат да бъдат послушни малки слуги, кротко подчиняващи се на всеки родителски каприз.\nВашият авторитет е добра цел за откровено и любопитна проучване от страна на детето Стрелец. То ще се предаде с достойнство, ако се убеди, че зад командите ви има логика. Родителските заповеди ще бъдат най-напред анализирани от будната му и разумна мисъл и в случай че ще получите високи оценки на онзи тест, ще останете с пръст в уста. Вие ще размахвате пред него своя авторитет или пръчка, а то ще размахва насреща ви вродената си честност и дързост. Ако действате с почтени средства и сте справедлив, детето, управлявано от Юпитер, ще се научи да уважава правилата ви. Нужно е да бъдете твърд, когато знаете, че сте прав, и да му изтъкнете разумен и солиден довод. В случай че грешите, ще трябва да признаете грешката си, като изповядате открито, че сте сглупили. Нека си го кажем, много пъти родителите изискват подчинение на правила, които са създали повече за собствено удобство, отколкото за благото на детето. Но ако то е Стрелец., ще се подуши подобна непочтеност от цял километър ноздрите му ще затрептят като на куче птичар, а мускулите му ще заиграят от гняв, подкрепен от справедливо възмущение. По-добре спокойно му обяснявайте всичките си нареждания и заръки, в противен случай доста тояги ще счупите, преди юпитеровата упоритост пред лицето на несправедливото наказание да покаже някакви белези на отслабване.\nЕдна често използвана фраза от майките на роденото през декември е :Който много знае, бързо остарява Любопитството на Стрелците няма край. Те започват деня с разпитване и заспиват с въпрос на устните.Докато са много мънички току-що са проговорили и изучават големият свят, въпросите им ще бъдат:Защо е бива да се пипа печката?, Защо ще ми опадат зъбките ако ям много бонбони?, Защо Дядо Коледа трябва да получи писмо, след като е такъв вълшебник?, Защо татко ти намигна, когато говорехте за втори меден месец, и какъв е тоя месец дето се прави от мед?.Въпросите не секват ноти по време на обяд, нито следобед, нито на вечеря. Защо татко казва, че дядо се е накокошинил? Той да не е кокошка?, Как тъй пиленцето ти каза, че аз съм изял сладките? То защо никога не ми говори на мен, а все на теб?\nСами виждате, че повечето от въпросите на малките Стрелци целят да изобличат лицемерието, заучените твърдения, а понякога и чистата измама, която им пробутват възрастните. Няма да има много полза, ако се ядосате и креснете :Мирувай най-сетне! Ако още веднъж кажеш защо ще те напляскам. Вече да не я чувам тая дума. И тогава вече с ясното си гласче малкият Стрелец ще ви забие въпроса право между веждите :Ама защо?.\nПо-късно, когато тя или той порасне, вече ще ви пита други неща. Защо трябва да се прибирам в определен час, когато ти твърдиш, че ми имаш доверие?, Защо да е важно какво си мислят хората? Нима хората те интересуват повече, отколкото аз? Този въпрос си го бива. По-добре упражнявайте отговора за него, докато малкото е още в пелениките. Юношата Стрелец никога няма да преглътне вашите правила, ако те се основават повече на общоприетите норми, отколкото на грижата за неговото добро. Съществуват подходящи, разумни и логични отговори, подкрепящи вашето настояване той да съблюдава законите на обществото. Те спират до репутацията и до скъпоценната и стойност, но погрижете се да ги из репетирате добре, тъй че да прозвучат искрено и достоверно.\nСтарата поговорка Малки деца малки ядове, големи деца големи ядове сякаш е създадена точно за Стрелеца. При него тя важи без изключение. Това дете е твърде непохватно, ако не и направо тромаво. Дръжте винаги в аптечката бинт и йод. Малките Стрелци постоянно ви пречат и ви се мотаят в краката, докато бършете прах или чистите с прахосмукачката. Със същият успех те спъват и всичките ви добри намерения. Постоянно сте с наранен пръст или с наранено самочувствие. Но това е нищо в сравнение с реалната опасност един ден дъщеря ви и синът ви, родени под знака на Стрелеца да раняват често сърцето ви. Нейната или неговата силна потребност от свобода, включва и свобода от семейна обвързаност, тъй че тези деца ще се отделят от вас твърде рано, като рядко ще се обаждат по телефона или ще пишат писма. Това може да причини не малко болезнени усещания. Най-добрата профилактика за родителя в тази насока е той да съумее да спечели уважението на детето си Стрелец още в ранна възраст със своето чувство за чест и толерантност. В случай че е тесногръд и изпълнен с предразсъдъци, ще вижда детето си само по празници, ако изобщо го вижда. Въздържайте се да мерите неговите приятели с друг аршин, освен с истинските им качества, докажете, че вярвате в почтеността на своето дете и в мечтите му, и тогава то често ще се връща вкъщи, за да поднови любовта си, и отново ще гази по краката ви, но не и по сърцето ви.\nИначе ще си стои надалеч със своето одеялце, възглавничка или мече под формата на нови приятели, които го приемат какъвто е и вярват в него.\nБъдете подготвени, че при неговата неподатливост любовта твърде рано ще завърти главата му. Момичетата вероятно няма да се задълбочат, те просто ще изпитат своята женственост, но в случай, че правилното родителското отношение ги предпази от необходимостта да търсят в срещите едно спасително средство за сигурност. На момчетата може би ще е полезно да се изнесат няколко лекции по въпроса с птичките и пчеличките. Ден профилактика струва колкото година лечение.\nУчете тези деца на икономичност. Те ще харчат парите, сякаш са хартия защото вече са установили, че тъкмо от това са направени. Трябва да свикнат, че похарчат ли джобните си, други няма да има скоро. Не им запушвайте финансовите дупки. Ако си пропилеят парите за обяд за комикси да си носят до края на седмицата в училище сандвичи с масло и мармалад.\nНай-често децата и от двата пола обичат училището. Тяхната разностранна интелигентност и огромното любопитство ще превърнат учението в забавна игра, стига живият им интерес да не бъде помрачен от досадна и отегчителна рутинност и прекалена настойчивост за строги правила и сковани учебни навици. Колкото по-прогресивно става образованието, толкова по-добри и щастливи ученици ще бъдат тези деца. Те са неподвижни по природа и изискването да стоят продължително време на едно място или задушаването на буйното им въображение скоро би угасило техния плам, понякога завинаги. Децата Стрелци попаднали на учители, които са прекалено строги, нетолерантни или преподават без въображение, често проявяват желание да напуснат училище и да започнат работа.\nЗаконите на честта действуват много успешно при младите Стрелци. Юпитеровото дете никога няма да прибегне до измама, ако вярват в неговата честност. В противен случай ще реши, че е все едно. Щом никой не му вярва, защо да се старае?\nВъзможно е да се зароди дълбок и много сериозен интерес към религията. Това са момчетата и момичетата, които решават в крехка възраст да станат свещеници, монахини, равини или мисионери в чужда страна. С възрастта те започват да поставят догмите под въпрос. Случва се да променят вярата си и църковната принадлежност във вечното си търсене на истината. Корпусът на мира неизменно привлича юношите Стрелци. Харесва им идеята да видят широкият свят и възможността да приложат идеализма си на практика. Един Стрелец без кауза е като куче без кокал за гризане. Борбата за каузите развива неговата сила. А известно е, че като няма кокал, кутрето разкъсва дивана или фотьойла до неузнаваемост. По същият начин и юношата Стрелец, останал без кауза, може с такъв плам и фанатизъм да разпердушини идеите си, че безвъзвратно да погуби своето бъдеще.\nОчите му са приковани доверчиво към звездите и не е изключено да се препъне веднъж-дваж, защото не е забелязал камъните по пътеката. Той е независим и честен малък Стрелец. Осигурете му пространство да се упражнява с лъка си. На него му е нужно да усети тревата по босите си крака и дъжда върху лицето си, да опече мечтите си на силната и топла слънчева светлина. И ето го, размахва ви за поздрав щастливото си, оптимистично младо сърце. Отвърнете на поздрава му с весело доверие.\nПубликувано от ЦВЕТНИ ФАНТАЗИИ в 0:54 ч. 3 коментара:\nПОЗДРАВ КЪМ ВСИЧКИ ПОСЕТИТЕЛИ И ПОЧИТАТЕЛИ на груп...\nТова сме ние - малките чаровни усмивчици от група ...\nІІІ група "УСМИВКА" - ЦДГ 32 Чепинци - малко сним...